qundao/data-zh-poetry huggingface dataset:
蒲剑
作者：朱之蕃
朝代：明

萍化芹香水国春，蒲抽铓锷剑光新。不资淬砺能全德，常合雌䧺若有神。浴鹭忘情时振羽，潜蛟惧截欲存身。江干森立非无意，待剖双鱼慰远人。
蒲剑
作者：朱之蕃
朝代：明
体裁：七言律诗

萍化芹香水国春，蒲抽铓锷剑光新。不资淬砺能全德，常合雌雄若有神。浴鹭忘情时振羽，潜蛟惧截欲存身。江干森立非无意，待剖双鱼慰远人。
蛙鼓
作者：朱之蕃
朝代：明

径满蓬蒿沼满蘋，产蛙相怒复相亲。中宵磔格连清晓，过雨喧阗送晚春。独听铙歌矜战胜，共徵散部乐延宾。郊坰寂静偏怜汝，伴我书斋不厌贫。
蝉琴
作者：朱之蕃
朝代：明

浓云远水接檐栊，一枕南薰两腋风。欲鼓更停传绝调，无弦有韵别枯桐。不堪嵇散聊为适，谁谓钟期遇已空。寄语螳螂休奋臂，吾方游目送归鸿。
螳螂
作者：朱之蕃
朝代：明

昂头双眼映林明，会出当车奋臂行。利口信难防雀啄，狂鸣端是恼蝉声。蓬蒿满径堪孳息，榆柳成阴寄化生。静默非关能养勇，慕膻羞与蚁争衡。
行根笋
作者：朱之蕃
朝代：明

琅玕林立拂云高，诘屈盘根茁上膏。龙尾挂崖鹰攫爪，凤咮衔石蟹舒螯。清阴只拟过邻屋，玉版何期饫老饕。好待春雷抽犊角，长镵不用费爬搔。
野鹤
作者：朱之蕃
朝代：明

劲翮凌风掠远云，一声清唳九霄闻。巢松不恋乘轩宠，警露时留篆籀文。注顶丹成迎日彩，昂身玉立出鸡群。朝元应待仙真御，隐映青山白雪纷。
金鱼
作者：朱之蕃
朝代：明

谁染银鳞琥珀浓，光摇鬐鬣映芙蓉。清池跃处桃生浪，绿藻分开金在镕。丙穴灵源随地涌，离宫正色自天钟。群鱼漫尔同游泳，□见飞空化赤龙。
雁
作者：朱之蕃
朝代：明

郊原旷望入秋深，序列南翔见候禽。堕影高空随落木，蜚声午夜杂寒砧。湘江霜月连玄塞，北海音书到上林。矰缴未须劳弋慕，平沙远水寄閒心。
雁字
作者：朱之蕃
朝代：明

长空清迥净秋云，杖倚斜阳数雁群。吹隔狂飙存断简，翔依沙溆见回纹。霞江点缀摩崖碣，芦岸联翩白练裙。衡岳峰高归羽急，疑探二酉发奇文。
雪和苏长公原韵
作者：朱之蕃
朝代：明

瀌瀌飞霰竞秾纤，酒力难禁气转严。望入龙沙光夺月，齧来瀚海味非盐。疑施白氎铺原野，喜露黄绵射屋檐。遥忆江南春信早，草痕融冻茁新尖。珠林数点露栖鸦，伫待纤阿御玉车。迟客溪头回钓艇，探春驴背见梅花。翱翔白凤云中阙，缥缈瑶台海上家。大地河山成坦荡，漫劳临路泣三叉。
雪和苏长公原韵·其一
作者：朱之蕃
朝代：明

瀌瀌飞霰竞秾纤，酒力难禁气转严。望入龙沙光夺月，齧来瀚海味非盐。疑施白氎铺原野，喜露黄绵射屋檐。遥忆江南春信早，草痕融冻茁新尖。
雪和苏长公原韵·其二
作者：朱之蕃
朝代：明

珠林数点露栖鸦，伫待纤阿御玉车。迟客溪头回钓艇，探春驴背见梅花。翱翔白凤云中阙，缥缈瑶台海上家。大地河山成坦荡，漫劳临路泣三叉。
雪航
作者：朱之蕃
朝代：明

江天凝望六花飞，控带峰峦玉作围。独棹扁舟凌浩渺，更搴篷幔弄霏微。惊鸥万点冲芦起，翔鹤千群挟浪归。煮酒烹鲜渔唱发，披裘醉卧失寒威。
香篆
作者：朱之蕃
朝代：明

水沈初试博山时，吐雾蒸云复散丝。忽漫书空疑锦织，相看扫素傍灯帷。萦纡细缕虫鱼错，断续残烟柳薤垂。几向螭头闻阖殿，罗襕携出凤凰池。
登硖山寺阁
作者：朱佐
朝代：明
体裁：七言律诗

翠微楼阁与云齐，石磴盘回路不迷。幽鸟忽鸣深树里，好山还在曲栏西。闻歌水调沧洲近，入望平原落照低。老衲莫关尘世事，笑挥苔壁乞新题。
阙里孔子庙诗
作者：朱佑樘
朝代：明
体裁：四言诗

圣人之生，天岂偶然。命之大君，俾赞化权。二帝三王，君焉克圣。继天立极，道形于政。大化是洽，至治斯成。巍巍荡荡，浑乎难名。周政不纲，道随时坠。孔子圣人，而不得位。乃稽群圣，乃定六经。万邦之师，于焉足徵。自汉而下，数千馀岁。褒典代加，有隆无替。于皇吾祖，居正体元。六经是师，卓尔化原。列圣相承，先后一揆。逮及朕躬，思弘前轨。庙貌载崇，祀事孔禋。经言典训，弥谨弥敦。俗化治成，日升川至。斯道之光，允垂万世。
东湾草堂隐居
作者：朱俨𨰞
朝代：明
体裁：古风

明月在天天在水，水光天气涵絪缊。隔邻清杵数声急，绕屋寒蛩一夜喧。有时独坐自垂钩，无事杖藜还扣门。眼前落叶聚复散，石上看云安所论？
谷日步龙沙小饮延阁诸君留宿
作者：朱健
朝代：明
体裁：七言律诗

淡雨初春逐处妍，龙沙踏遍又江边。閒烧野火云通座，醉伴鸥汀月共眠。夜半钟声连古寺，晓来烟雾满渔船。徘徊病怯先擎盖，芳趣犹随好梦旋。
送朱官宇游洪都时予课其伯子
作者：朱元弼
朝代：明
体裁：古风

秦山何青青，秦溪月在亭。与君一携手，共指床头酒。一尊泼醅未曾开，苕上春鸿入幕来。时君欲度沧江去，期予雪后梅花署。安得轻丝系纸鸢，相随万里奏离弦。朝朝暮暮滕王阁，明月当窗长不落。君须记取碧珊瑚，归来莫怨东风恶。
不惹庵示僧
作者：朱元璋
朝代：明

杀尽江南百万兵，腰间宝剑血犹腥。山僧不识英雄汉，只恁哓哓问姓名。
东风
作者：朱元璋
朝代：明

我爱东风从东来，花心与我一般开。花成子结因花盛，春满乾坤始凤台。
东风
作者：朱元璋
朝代：明

我爱东风从东来，花心与我一般开。花成子结应花盛，春满乾坤始凤台。
云山僧寺
作者：朱元璋
朝代：明

云笼紫翠槩鸿濛，洞口风生度梵钟。我欲叩禅闲问道，老僧心地与天同。
云衲野人
作者：朱元璋
朝代：明

山人修道几经年，闻说飡松足意便。时以断云完故衲，日将流水灌新田。常勤侣鹤岩崖下，寂静俦猿烟雾边。欲访未知何处住，料应霞举已成仙。
云衲野人
作者：朱元璋
朝代：明

山人脩道几经年，闻说餐松足意便。时以断云完故衲，日将流水灌新田。常勤侣鹤岩崖下，寂静俦猿烟雾边。欲访未知何处住，料应霞举已成仙。
仙人
作者：朱元璋
朝代：明

仙人鹤背几经秋，神出尘寰宇宙游。铁笛横吹天地外，肯将精气浑汹俦。
倭扇行
作者：朱元璋
朝代：明

沧溟之中有奇甸，人风俗礼奇尚扇。捲舒非矩亦非规，列阵健儿首投献。国王无道民为贼，扰害生灵神鬼怨。观天坐井亦何知，断发斑衣以为便。浮辞常云冉服多，捕贼观来王无辨。王无辨，褶裤笼松诚难验。君臣跣足语蛙鸣，肆志跳梁干天宪。今知一挥掌握中，异日倭奴必此变。
僧目空山
作者：朱元璋
朝代：明

孤寂凄凄一径微，处心应与世尘违。朝观松鹤摩天去，暮见岩猿挽树归。瓶水一炉香满座，锡镮丈室气盈衣。空山僧对知何日，化作苍龙挟雨飞。
入如来禅
作者：朱元璋
朝代：明
体裁：古风

师心好善善心渊，宿因旷作今复坚。与佛同生极乐天，观空利物来东边。目有神光顶相圆，王公稽首拜其前。笑谈般若生红莲，周旋俯仰皆幽玄。替佛说法近市廛，骅骝杂□拥粉钿。飘飘飞度五台巅，红尘富贵心无牵。松下趺坐自忘缘，人间甲子不知年。
卢汀洲隐浦
作者：朱元璋
朝代：明

泛入遥江渐渺茫，芦花飞落雪飞扬。天边云影浮舟静，村外秋光列雁行。觅隐谁知栖所在，用心无处不筹量。卢生避世深幽迹，故入沧浪野水乡。
又
作者：朱元璋
朝代：明

暑往钟山阿，岩幽清兴多。薰风自南发，森松鸣弦歌。玄猿啸白日，丹凤巢桐柯。灵芝秀深谷，祥云盛嵯峨。树隙观天碧，天清似绿荷。迥闻樵采木，曲涧沿珠螺。鸟乐山深邃，予欢颜亦和。野人逢问处，乐道正婆娑。
又赓刘仲质韵
作者：朱元璋
朝代：明

天地多仁惟好生，致令草木结华英。因风细雨枝头看，花已飞时子已成。
又赓刘仲质韵
作者：朱元璋
朝代：明

阳升阴降转洪钧，柳眼初舒造物新。泮却坚冰澄碧海，浮游暖气拂玄旻。从兹宇宙皆清泰，始觉舆图治化淳。淑鸟啭音鸣处处，弄晴花蝶舞先春。
又赓卢均泰韵
作者：朱元璋
朝代：明

钟山曙色夏初长，岩壑岚生辅太阳。几度雨馀天一碧，遥岑罗列更非常。
又赓吴哲韵
作者：朱元璋
朝代：明
体裁：七言绝句

时近清和气愈浓，雨催花实喜晴风。篱边点点如钱大，尽是青青间绿红。
又赓吴沉韵
作者：朱元璋
朝代：明

天生倚碧壮云奇，岩壑隆峰万古宜。谷内野人几面壁，从前甲子了无知。
又赓周衡韵
作者：朱元璋
朝代：明

彤云昨夜布长空，晓日遥岑白愈丰。盖世银妆黎庶户，盈岩玉砌梵王宫。渔樵各伎谁容易，释道众生孰建功。造化亦由人事见，十朝一雨五当风。
又赓宋璲韵
作者：朱元璋
朝代：明
体裁：七言绝句

清和未至尚春风，花幕园林似锦红。细雨只教成子速，蕊飞彩蝶最多功。
又赓张翼韵
作者：朱元璋
朝代：明

腊前三白旷无涯，应是天公降六华。九曲河深凝底冻，张骞无处再乘槎。
又赓张翼韵
作者：朱元璋
朝代：明

腊前三白旷无涯，应是天公降六花。九曲河深凝底冻，张骞无处再乘槎。
又赓戴安韵
作者：朱元璋
朝代：明

旭日射山岩，岚光如翠色。鸣凤在高柯，育雏傍崖侧。风来楸叶红，寒雁起塞北。江流护周回，天澄云影碧。碲礴气氤氲，鸿濛太古积。灵秀峙嵯峨，仰瞻常晨夕。倚天来何时，孰谓题名籍。朱湖洞中仙，蟠桃径一尺。
又赓易毅韵
作者：朱元璋
朝代：明

钟山洞口彩霞长，万壑云生济至阳。猿鹤每栖浑意乐，黄旗紫盖兆兴王。
又赓朱孟辨韵
作者：朱元璋
朝代：明

潇潇雨洒坠花频，衬地由来似褥茵。独有乾坤能造化，生成万物最多仁。
又赓李睿韵
作者：朱元璋
朝代：明

阴极阳生建至和，飞花滕六玉山阿。从斯瘴疠同云捲，喜见民人相与歌。
又赓桂慎韵
作者：朱元璋
朝代：明

好风吹谢实成花，纠结飞飞似锦霞。志者春光阴寸惜，人生一世几荣华。
又赓荅禄与权韵
作者：朱元璋
朝代：明

时雨济八荒，万物皆精爽。遥岑敛白云，岩壑尽轩敞。啼莺舞林麓，民乐更何想。树底清风生，花馨送至往。野人入市沽，沽毕还山上。庶士问民瘼，王纲仁义掌。智人若峰峦，天下有所仰。埋云叠嶂松，微音琴抚响。
又赓马从韵
作者：朱元璋
朝代：明

霏霏飒飒又纷纷，致使平原草色新。一夜好花都结子，乾坤大地没埃尘。
又赓马懿韵
作者：朱元璋
朝代：明

山深树密嵌幽岩，僧舍清虚门锁岚。有客问禅无觅路，已知出世不同凡。
叹秋
作者：朱元璋
朝代：明

碧梧露结晓凝霜，芦蕊瀰漫积雪扬。鸿雁翩翻来薄雾，巨鱼跳跃下清江。风声落木深秋意，云影垂天印日阳。闲看满山黄菊蕊，因蜂摇动暗浮香。
命板的达稳禅
作者：朱元璋
朝代：明

居山本是出尘埃，何为游人役已骸。晨坐岩前观日上，暮禅松底听风来。从教市巷笙歌美，莫羡闾阎酒肆谐。十二时中香袅篆，迎来送往更毋开。
和州镇淮楼
作者：朱元璋
朝代：明
体裁：七言绝句

年年杀气未曾收，淮北淮南草木秋。我上镇淮楼一望，满天明月大江流。
咏京师
作者：朱元璋
朝代：明

臣民推戴号神京，叹息驱驰行伍行。转战群雄机尚记，帅征英俊气方平。如今已足勋功赏，向后无知孰永名。暇日试将铜镜昭，乌髭堪比玉垂缨。
咏南越
作者：朱元璋
朝代：明

边邑深隍嵌叠峰，土民食粟扣时舂。云山溪水常相合，烟树藤萝每自封。岭外瘴温鸣蟋蜶，海滨郁热显鰅鳙。常思不律皆由此，数月朱颜别旧容。
咏南越
作者：朱元璋
朝代：明

边邑深隍嵌叠峰，土民食粟扣时舂。云山溪水常相合，烟树藤萝每自封。岭外瘴温鸣蟋蟀，海滨郁热显掞鳙。常思不律皆由此，数月朱颜别旧容。
咏唐陶将军率舟师
作者：朱元璋
朝代：明

昔人奉命驾兵船，为国精忠突晓烟。令出三军凭战鼓，呼来万马仗龙泉。相加若肯存生意，比并何须用著鞭。必定清尘要服外，收功应达九重天。
咏日
作者：朱元璋
朝代：明
体裁：七言绝句

东头日出光始出，逐尽残星并残月。骞然一转飞中天，万国山河皆照著。
咏李白早发白帝城
作者：朱元璋
朝代：明

白帝城高万叠间，江云朝出暮犹还。信知千古英雄地，虽险应须德作山。谪仙东下入睢间，一叶扁舟日日还。闻说冲涛千尺浪，两江极目尽皆山。
咏李白早发白帝城·其一
作者：朱元璋
朝代：明

白帝城高万叠间，江云朝出暮犹还。信知千古英雄地，虽险应须德作山。
咏李白早发白帝城·其二
作者：朱元璋
朝代：明

谪仙东下入睢间，一叶扁舟日日还。闻说冲涛千尺浪，两江极目尽皆山。
咏李白游洞庭湖
作者：朱元璋
朝代：明

苍梧山色水何分，碧镜澄湖杳渺云。惟有古人堪羡处，湘妃犹自望虞君。
咏李白短歌行
作者：朱元璋
朝代：明

渔樵较长短，是非盈耳满。话尽诚渺茫，山水各悠长。买臣文章中，蟠溪望鬓霜。两人隔千古，美恶皆一场。争能在当时，雄气超榆桑。罢钓平纣暴，休樵饮琼觞。贤愚自不泯，黑白成殊观。
咏李白秋下荆门
作者：朱元璋
朝代：明

布帆高挂映长空，且喜新秋冷露风。数日轻舟归似箭，须臾系柳泊吴中。
咏柳州城戍守
作者：朱元璋
朝代：明

城居边徼垒遐荒，烟瘴盈眸疠气茫。日暮海风摇屋树，春秋溪水泛篱墙。思军久戍炎蒸地，念将巡防热中肠。但愿昊穹舒造化，洗清郁结利南乡。
咏燕子矶
作者：朱元璋
朝代：明

燕子矶兮一秤砣，长虹作竿又如何。天边弯月是钓钩，称我江山有几多。
咏竹
作者：朱元璋
朝代：明

雪压枝头低，虽低不着泥。一朝红日出，依旧与天齐。
咏菊花
作者：朱元璋
朝代：明
体裁：七言绝句

百花发时我不发，我若发时都吓杀。要与西风战一场，遍身穿就黄金甲。
咏菊花
作者：朱元璋
朝代：明

百花发时我不发，我若发时都嚇杀。要与西风战一场，遍身穿就黄金甲。
咏雪竹
作者：朱元璋
朝代：明

雪压竹枝低，虽低不著泥。明朝红日出，依旧与云齐。
善世禅师游方归朝
作者：朱元璋
朝代：明

前年拜辞去，今春二月归。未闻湖海阔，但见禅眸辉。踏雪来朝觐，家风祖佛规。默坐各无语，方寸究徘徊。樱花才脸笑，柳眼正舒眉。独翁任清净，愚俗多险危。奸猾不善死，到处冢累累。尔心鉴此患，弃家永不回。年年常作客，如蓬被风吹。哀悯自天祐，仁深久必为。切记无住相，与佛莫相违。
大祀
作者：朱元璋
朝代：明
体裁：七言律诗

晨驾旌旄列队行，龙旗遥映凤城明。护霜云外天颜碧，笼水烟边山色青。新岁野郊春气霭，今朝村市晓晴生。鞠躬稽首参天处，四海讴歌贺太平。
天界寺春雀
作者：朱元璋
朝代：明

春风夜雨沐花妍，晓霁檐前雀噪喧。孰谓可知机里事，飘然翕翮舞长天。
天竺僧
作者：朱元璋
朝代：明

比丘乾竺来，情思脱祸胎。去乡十万里，飞锡不尘埋。宵昼观孰大，无时不常怀。志立无上等，必欲精神谐。忽然观身影，影乃与身偕。若欲离尘垢，将影与身排。再观世万物，有形必影该。寻思欲解分，似乎与理乖。空寂如是说，咸将贝叶开。论影始太古，至今尚犹猜。日午难回避，临水见眉腮。月下偏分晓，愚云似怪哉。智人果解分，祸胎两忘灾。或说身裁影，亦曰影身裁。颠倒论常世，倒颠日日俳。观倦息意马，劳心猿似豺。到了难分去，从伊子细差。闭门终不见，出户倚身牌。有时定玄机，俯仰何根荄。祖佛如何定，影子在尘埃。尔升从尔上，尔降从尔阶。踌躇从踯躅，穿履亦穿鞋。反复诚难避，簪花犹插钗。虚实谁参透，天厨一供斋。八万四千户，闾阎迩榭台。鸡犬声无异，庄周化骨骸。漆园曾作吏，槐国已知槐。幻中生幻梦，幻影与身哀。影幻身亦幻，何时有壮衰。若欲常寂静，百骸与之齐。智虑浑忘却，天然似婴孩。
宝光废塔
作者：朱元璋
朝代：明
体裁：古风

宝塔摩青苍，招提岁久荒。秋高栖俊隼，夜深月影长。寂寂星摇荡，飞霞入栋梁。守僧都去尽，萤火作灯光。鬼哭思禅度，遗经风日张。独有来巢燕，呢喃似宣扬。停骖伤古意，云合草头黄。闻说当年盛，钟鱼彻上方。
宿小孤山
作者：朱元璋
朝代：明
体裁：七言律诗

龙舆凤驾出京都，百万雄兵驻小孤。千林红叶片时扫，万里江山一夜枯。荡荡乾坤归圣主，明明日月照皇图。梅花预报春消息，瑞气纷纷何处无。
寺中猫食肉
作者：朱元璋
朝代：明

紧行慢行皆虎形，室中捕鼠百般能。精舍一隙透灵鼠，朽残经卷将何补。为斯育尔佛释迦，日逐随僧常茹素。常茹素，一旦筵前舒爪距。尔勤尔役诚可录，赏彼丹衷命食肉。
寺掩山深
作者：朱元璋
朝代：明

绝迹高人隐翠岑，山连叠嶂白云深。欲经无觅通人处，时忽林风送磬音。见说山中了道僧，不闻钟鼓不闻经。朝观树顶香烟袅，暮识禅机一镜明。
寺掩山深·其一
作者：朱元璋
朝代：明

绝迹高人隐翠岑，山连叠嶂白云深。欲经无觅通人处，时忽林风送磬音。
寺掩山深·其二
作者：朱元璋
朝代：明

见说山中了道僧，不闻钟鼓不闻经。朝观树顶香烟袅，暮识禅机一镜明。
山沧溟隐谷
作者：朱元璋
朝代：明

野人孤寂万重山，夜听猿啼峰顶间。洞口白云时自长，溪中清水日流湍。柴扉半掩松森处，炉火频添月色閒。已绝世尘忘俗事，吞霞服气玩灵丹。
山顶白云
作者：朱元璋
朝代：明

山椒极目白云崇，蕤色缤纷百丈松。新水潺岩闻鼓韵，女萝遥似洞门封。
川原和居野
作者：朱元璋
朝代：明

满目平原桑枣馀，那将田地长青芜。黄童逐豕随牛后，白叟乘驴继马徂。烟树半遮村酒旆，云山常见市廛图。野人自是无拘束，一日三番醉尽壶。
巨罟叟渔鱼
作者：朱元璋
朝代：明

悠悠江静日和暄，迥水歌声度晓烟。渔网布时天上晒，布帆张处斗移边。风恬喜目遥山嫩，岸湿频看迩草鲜。薄暮欲归星月上，流萤点点近船舷。
庐山诗
作者：朱元璋
朝代：明
体裁：七言律诗

庐山竹影几千秋，云锁高峰水自流。万里长江飘玉带，一轮明月滚金球。路遥西北三千界，势压东南百万州。美景一时观不尽，天缘有份再来游。
征陈至潇湘
作者：朱元璋
朝代：明

马渡沙头苜蓿香，片云片雨过潇湘。东风吹醒英雄梦，不是咸阳是洛阳。
御赐徐达家春联
作者：朱元璋
朝代：明
体裁：联

始余起兵于濠上，先崇捧日之心；逮兹定鼎于江南，遂作擎天之柱。
御赐徐达联
作者：朱元璋
朝代：明
体裁：联

破虏平蛮，功贯古今人第一；出将入相，才兼文武世无双。
御赐陶安联
作者：朱元璋
朝代：明
体裁：联

国朝谋略无双士；翰苑文章第一家。
思亲歌
作者：朱元璋
朝代：明
体裁：古风

苑中高树枝叶云，上有慈乌乳雏勤。雏翎少乾呼教飞，腾翔哑哑朝与昏。有时力及随飞去，有时不及枝内存。呼来呼去翎羽硬，万里长风两翼振。父母双飞紧相随，雏知返哺天性真。吾思昔日微庶民，苦哉憔悴堂上亲。歔欷歔欷梦寐心不泯，人而不如鸟乎将何伸。
思开平下毗陵
作者：朱元璋
朝代：明

忆昔雄师罢战灰，开平犹有教军台。自从南向北征去，直到如今永不来。思起相从不惮役，想来奋战愈增哀。有时梦里还相见，抱鼓声中旗甲开。
思游寺
作者：朱元璋
朝代：明

雨落黄梅麦已秋，日思精舍梦还游。晨昏几度经钟听，岩壑云生出野楼。
思老试壮
作者：朱元璋
朝代：明

因过雕鞍见马肥，迎风振鬛试霜蹄。试将旧日弓弯看，箭入弦来月样齐。
拂晓行军
作者：朱元璋
朝代：明

忙着征衣快着鞭，回头月挂柳梢边；两三点露不成雨，七八个星犹在天。茅店鸡声人过语，竹篱犬吠客惊眠；等闲推出扶桑日，社稷山河在眼前。
接树
作者：朱元璋
朝代：明

老干将来发去烧，从新接起旧枝条。虽然未历风霜苦，自是先沾雨露饶。三四锹泥牢护足，二三皮蔑紧缠腰。东君看顾归家后，分付儿童莫去摇。
擒禽兽伏
作者：朱元璋
朝代：明

机人设阱欲擒谋，利镞调弦劲弩头。禽兽无知腾跃进，云霾深处触婴收。汤仁祝网施洪惠，禹智刳山展大猷。今古人情常不一，孰将天道与心筹。
新□水
作者：朱元璋
朝代：明

片云风驾雨飞来，顷刻凭看润九垓。槛外近聆新水响，遥穹一碧见天开。
新春赓王釐韵
作者：朱元璋
朝代：明

春到阳和万象舒，至阴深敛九泉居。山川气霭坚冰泮，岳渎云生冷露除。但向静中观造化，特专闲里运图书。仁闻尧德兼天地，大洽苍生惟舜虞。
新月
作者：朱元璋
朝代：明

谁将玉爪指长空，万里山河一样同。映水有钩鱼却钓，衔山无箭鹤疑弓。清光未放云霄外，素影遥分宇宙中。轮满待逢三五□，九州四海照无穷。
新雨水
作者：朱元璋
朝代：明

片云风驾雨飞来，顷刻凭看遍九垓。楹外近聆新水响，遥穹一碧见天开。
无题
作者：朱元璋
朝代：明

天为帐幕地为毡，日月星晨伴我眠。
夜间不敢长伸脚，恐踏山河社稷穿。
无题
作者：朱元璋
朝代：明

皇帝一十八年冬，百官筵宴正阳宫。
大明日出照天下，五湖四海春融融。
无题
作者：朱元璋
朝代：明

诸臣未起朕先起，诸臣已睡朕未睡。何以江南富足翁，日高三丈犹披被。
无题
作者：朱元璋
朝代：明

鸡叫一声撅一撅，鸡叫二声撅二撅。三声四声天下白，褪尽残星与晓月。
早行
作者：朱元璋
朝代：明

忙著征衣快著鞭，转头月挂柳稍边。两三点露不为雨，七八个星尚在天。茅店鸡鸣人过语，竹篱犬吠客惊眠。等闲拥出扶桑日，社稷山河在眼前。
春日新水
作者：朱元璋
朝代：明

山云叆叇节初暄，景色清明春水涟。谷鸟喜鸣花沐雨，岩猿悦跃树笼烟。仙家麦饭云蒸熟，旅馆薇美气育鲜。最好满川浑似锦，涨溪新水印晴天。
春日钟山
作者：朱元璋
朝代：明

春吟鸟树听，流泉涧下鸣。泉鸣山谷迥，迥处野人情。吾吟吟未已，熟与春相迎。相迎桃李花，莺燕鸣丁丁。麳麰盛蟠科，寰宇乐民生。
春日钟山行
作者：朱元璋
朝代：明

我爱山松好，云埋常不老。几度春风吹更绿，胜似逢瀛美三岛。石径闻蕊馨流泉，嫩青草草青啼鸟。涧边幽玄鹤，摩空来晨蚤。锦衣队列出山阿，饮客婆娑归更饱。山清水清我亦清，有秋足我斯民宝。
春望牛首
作者：朱元璋
朝代：明

遥岑峙立势苍然，春听莺啼景物鲜。叠嶂倚天江月外，三山映带石城边。
春水满泗泽
作者：朱元璋
朝代：明

阳舒阴畅泽盈流，不卜应当大有秋。春雨花红林木盛，晓晴岩紫气岚浮。江皋钓艇蓑翁乐，云谷山人鹤仗悠。麦已蟠科烟禁日，呢喃燕语祝皇猷。
普光寺赐璧峰金禅师
作者：朱元璋
朝代：明
体裁：古风

沙门号璧峰，五台山愈崇。固知业已白，此来石壁空。能不为禅缚，区区几劫功。处处食常住，善世语庞鸿。神出诣灵鹫，浩瀚佛家风。虽已成正觉，未入天台丛。一朝脱壳去，人言金璧翁。从斯新佛号，盏水溢蛟龙。飞锡长空吼，只履挂高松。年逾七十岁，元关尽悟终。果然忽立化，飘然凌苍穹。寄与璧峰翁，是必留禅宗。
暑蒸物盛
作者：朱元璋
朝代：明

殿础氤氲紫气生，石泉漉漉似流行。山蒸海涌薰风节，万物依时得遂亨。
暑霁遥岑
作者：朱元璋
朝代：明

蒸云敛尽远山青，万壑凉生宇宙明。林影淡摇溪内水，崖光偏映洞边藤。倚栏极目天开画，凭槛吟诗纸耀星。但把此时观畎亩，筋疲力倦始秋成。
望钟山
作者：朱元璋
朝代：明

叠嶂盈门实，虚看满座云。凭阑松气湿，俯扆篆烟伸。莺啭声来耳，风催馨袭人。近山佳景盛，彤殿尽良臣。
望钟山白云
作者：朱元璋
朝代：明

钟山万叠白云浮，密锁松稍爽气流。石径雨痕苔藓绿，苍崖根底蛰龙湫。万壑松阴起晓风，朱崖云幕亘长穹。应知造化诚难测，顷刻霶？显至工。
望钟山白云·其一
作者：朱元璋
朝代：明

钟山万叠白云浮，密锁松稍爽气流。石径雨痕苔藓绿，苍崖根底蛰龙湫。
望钟山白云·其二
作者：朱元璋
朝代：明

万壑松阴起晓风，朱崖云幕亘长穹。应知造化诚难测，顷刻霶？显至工。
望钟山白云·其二
作者：朱元璋
朝代：明
体裁：七言绝句

万壑松阴起晓风，朱崖云幕亘长穹。应知造化诚难测，顷刻霶�显至工。
望雨
作者：朱元璋
朝代：明

日望天边起密云，月常皎洁日常晴。忧思禾槁民何福，腹内心煎意自怦。
横秋风吹笛
作者：朱元璋
朝代：明

西风落木绽黄花，牛背村童笛正佳。曾识倚楼人听处，每闻吹月鹤升遐。苍江一色浑秋意，红叶初光衬晚华。冷露下天星斗润，烟波声到是谁家。
横秋风吹笛
作者：朱元璋
朝代：明

西风落木绽黄花，牛背村童笛正佳。曾识倚楼人听处，每闻吹月鹤升遐。苍江一色浑秋意，红叶初飞衬晓华。冷露下天星斗润，烟波声到是谁家。
永虹霓
作者：朱元璋
朝代：明

谁把青红线两条，和云和雨系天腰。玉皇昨夜銮舆出，万里长空驾玉桥。
沧浪翁泛海
作者：朱元璋
朝代：明

海天漠漠际无穷，巨舰樯高挟两龙。帆饱已知风力劲，舵宽方觉水声雄。鳌鱼背上翻飞浪，蛟蜃鬐头触见虹。何日定将归泊处，也应系缆水晶宫。
沧浪翁泛海
作者：朱元璋
朝代：明

海天漠漠际无穷，巨舰樯高挟两龙。帆饱已知风力劲，舵宽方觉水情雄。鳌鱼背上翻飞浪，蛟蜃鬐头触见虹。何日定将归泊处，也应系缆水晶宫。
济时雨
作者：朱元璋
朝代：明

暑雨天晴江汉清，寰中击壤贺升平。群卿尽职人风古，省己修身合上明。
游钟山
作者：朱元璋
朝代：明
体裁：七言绝句

钟山阳谷梵王家，帝释台前优钵花。游戏但闻师子吼，比丘身衣锦袈裟。
牧羊儿土鼓
作者：朱元璋
朝代：明

群羊朝牧遍山坡，松下常吟乐道歌。土鼓抱时山鬼听，石泉濯处涧鸥和。金华谁识仙机密，兰渚何知道术多。岁久市中终得信，叱羊洞口白云过。
牧羊见土鼓
作者：朱元璋
朝代：明

群羊朝牧遍山坡，松下常吟乐道歌。土鼓枹时山鬼听，石泉渥处涧鸥和。金华谁识仙机密，兰渚何知道术多。岁久市中终得信，叱羊洞口白云过。
目远山
作者：朱元璋
朝代：明

云蔼远山风送雨，一薕高揭暑咸收。太平无事民康日，正在调和理顺秋。
示僧
作者：朱元璋
朝代：明

杀尽江南百万兵，腰间宝剑血犹腥！老僧不识英雄汉，只管哓哓问姓名。
示僧谦牧
作者：朱元璋
朝代：明

寄与山中一老牛，何须苦苦恋东洲。南蛮有片荒草地，棒打绳牵不转头。
神乐观道士
作者：朱元璋
朝代：明

闻说仙人岂等闲，年年辟谷炼金丹。虚心尽却玄中览，特假弦歌谒帝坛。
神凤操
作者：朱元璋
朝代：明
体裁：琴操

钧天奏兮列丹墀，俄翩翩兮凤凰仪。敛翱翔兮栖梧枝，彼观德兮直为我辞。
秋日钟山赓裴植韵
作者：朱元璋
朝代：明

倚苍罗列数奇峰，岩谷云生万态容。或尔有时楼阁见，分明一体广寒宫。
竹干青乐钓
作者：朱元璋
朝代：明

旷浦澄天湿晓烟，智人乐钓稳沙前。蓑轻雨霁云收谷，钓掷纶抛水映船。举棹欲归汨月上，挂帆已近暮云边。汀芦处处飞萤火，照彻渔村饮不眠。
竹榦青乐钓
作者：朱元璋
朝代：明

旷浦澄天湿晓烟，智人乐钓稳沙前。蓑轻雨霁云收谷，钓掷纶枢水映船。举棹欲归江月上，挂帆已近暮霞边。汀芦处处飞萤火，照彻渔村饮不眠。
老禅纸帐
作者：朱元璋
朝代：明

楼阁峥嵘半倚天，老禅纸帐昼酣眠。精魂惟识黄龙剑，定省还知叩玉泉。
莺啭皇州
作者：朱元璋
朝代：明

嫩柳莺啼三月天，园林簪绵绿阴鲜。乾坤气集皇州处，景盛人繁势自然。皇州春晓日增辉，旅馆廷餐赐远夷。淑气鸟催鸣上苑，篆烟细袅出彤闱。
莺啭皇州
作者：朱元璋
朝代：明

絮飞莺啭柳垂青，春雨过时天正晴。新涧水流闻鼓韵，旧崖松扫听琴声。神州气象寰中盛，天阙风光世上明。犹有上林花似锦，殿阶仙乐凤笙鸣。禁城新柳叶成帷，隐映黄鹂深处啼。晴蝶逐风翻上下，晨鸡阅日唱东西。华衢紫陌人烟盛，绣户朱门烛焰低。景物美看茶酒肆，粉钿遥拥坐轻蹄。
莺啭皇州·其一
作者：朱元璋
朝代：明

嫩柳莺啼三月天，园林簪绵绿阴鲜。乾坤气集皇州处，景盛人繁势自然。
莺啭皇州·其一
作者：朱元璋
朝代：明

絮飞莺啭柳垂青，春雨过时天正晴。新涧水流闻鼓韵，旧崖松扫听琴声。神州气象寰中盛，天阙风光世上明。犹有上林花似锦，殿阶仙乐凤笙鸣。
莺啭皇州·其二
作者：朱元璋
朝代：明

皇州春晓日增辉，旅馆廷餐赐远夷。淑气鸟催鸣上苑，篆烟细袅出彤闱。
莺啭皇州·其二
作者：朱元璋
朝代：明

禁城新柳叶成帷，隐映黄鹂深处啼。晴蝶逐风翻上下，晨鸡阅日唱东西。华衢紫陌人烟盛，绣户朱门烛焰低。景物美看茶酒肆，粉钿遥拥坐轻蹄。
莽苍叟歌山
作者：朱元璋
朝代：明

仰目巍峰柱上穹，千岩万壑尽玲珑。玄猿啸月丹崖侧，紫燕摩天碧汉中。樵牧往来云树里，牛羊归去雾烟东。山中人物常歌道，岁岁年年莽苍翁。
萍生
作者：朱元璋
朝代：明

性觉先春肤色金，垂青之后漫精英。飞来陆野还成柳，飘入渊池化作萍。
设潘宗道送友人归山东
作者：朱元璋
朝代：明

共到神州独尔归，相携握手更牵衣。秦淮鸟啭乾坤泰，钟阜岩生日月辉。去此鲁田多种粟，宁乡齐地广栽薇。逢交必谕王纲振，率土编氓莫法违。
询洛
作者：朱元璋
朝代：明

洛水宫妃衣绛袍，伊河清碧净飞涛。千年翁仲长应立，万古铜驼永不劳。往昔崤函车路阔，当今憩鹤洞云高。世充罔识天垂象，以致唐皇展豹韬。
谕临蒸县官
作者：朱元璋
朝代：明

临蒸邑治绝殊方，嶪重山碧翠行。溪曲羊肠岚杂雾，树蟠龙体雨飞汤。墨云隙处天澄水，苍海空中日曜阳。好把寸心问民瘼，当迁离瘴任潇湘。
谕临蒸县官
作者：朱元璋
朝代：明

临蒸邑治绝遐方，巀嶪重山碧翠行。溪曲羊肠岚杂雾，树蟠龙体雨飞汤。墨云隙处天澄水，苍海空中日曜阳。好把寸心问民瘼，当迁离瘴任潇湘。
赐应奉陈漙归关中
作者：朱元璋
朝代：明

卿家居三川，大河环蜿蜒。吴山在西土，华岳翠东天。泾渭水浩瀚，终南固南边。蓝田关倚碧，秦岭横紫烟。太白峰高处，炎天雪似绵。今卿年本迈，归志不留连。火帝当时节，沿途善保全。陆行还谨宿，乘舟渡深渊。智人能识已，独不仗生前。慎突晨烟进，摇鞭紫陌迁。虎牢逢故垒，汉楚孰英贤。铜驼闻挟弹，翁仲立巍然。伊洛天清水，梁唐今几年。崤函西入国，潼道扼黄埏。百二山河壮，英雄在守焉。至老经遥涉，胸开意自便。人情偶相合，相离更何言。我不能人教，卿当自勉旃。
赐廖永忠门联
作者：朱元璋
朝代：明
体裁：联

功超群将；智迈雄师。
赐都督佥事杨文广征南
作者：朱元璋
朝代：明

大将南征胆气豪，腰悬秋水吕虔刀。雷鸣甲冑乾坤静，风动旌旗日月高。世上麒麟真有种，穴中蝼蚁竟何逃。大标铜柱归来日，庭院春深听伯劳。
赐驸马梅殷府门春联
作者：朱元璋
朝代：明
体裁：联

人间尘俗不到处；阙下恩荣第一家。
赓僧锡杖歌
作者：朱元璋
朝代：明

由来震旦始乾竺，扶老应须栖此杖。铃铃琅琅妙且奇，撼振一声空谷响。或时化作飞龙威，长空如水何相持。有时比翼论端的，方觉玄关显现时。志悟未通心委曲，鸿濛浑沌同尘俗。蓦然一悟凌烟霞，觉此觉他方意足。神眸昭昭众生顾，隐隐微微如法故。每担日月猢狲藤，簟食由来饱祗树。
赓僧韵
作者：朱元璋
朝代：明

天台五百尊，方寸皆明月。月影弥千江，何曾有暂歇。为斯妙用迩，今古长不灭。昔当悬挂时，诚非凡可越。住世及应世，几度阿僧劫。假锡作梯航，泛海涛如雪。一旦杳无踪，暂与沙门别。鯈忽群禅中，孰能为机泄。禅心旷无迹，如海亦何竭。僧本具佛心，宗门常合辙。
赓僧韵
作者：朱元璋
朝代：明

天台五百尊，方寸皆明月。月影弥千江，何曾有暂歇。为斯妙用通，今古长不灭。昔当悬挂时，诚非凡可越。住世及应真，几度阿僧劫。假锡作梯航，泛海涛如雪。一旦杳无踪，暂与沙门别。倏忽群禅中，孰能为机泄。禅心旷无迹，如海亦何竭。僧本具他心，宗门常合辙。
赓玘太朴韵
作者：朱元璋
朝代：明

花逢雨夜晓看妍，实蕊凋时阶不喧。试问老禅幽得处，谓言物外有青天。
赠刘伯温
作者：朱元璋
朝代：明

妙策良才建朕都，亡吴灭汉显英谟。不居凤阁调金鼎，却入云山炼玉炉。事业堪同商四老，功劳卑贱管夷吾。先生叱去归何处，朝入青山暮泛湖。
赠四仙
作者：朱元璋
朝代：明
体裁：古风

匡庐之巅有深谷，金仙弟子岩为屋。炼丹利济几何年，朝耕白云暮种竹。
过大胜关
作者：朱元璋
朝代：明
体裁：七言律诗

两山夹耸大胜关，古今人民自往还。涧下寒泉声沥沥，路傍衰草色斑斑。白云出岫随风舞，黄叶穿林任鸟翻。美景一时观不尽，好将描入画图看。
遣使为大祀犠牲北至齐鲁
作者：朱元璋
朝代：明

钦天惟恐不精诚，命尔赍符驰驿行。淮海济州连地阔，江河徐邑旷川平。智人一目胸怀爽，霸业千年帝道兴。俗异语殊南北辨，由来混一大嘉祯。
遣刑部尚书李质赈饥山东
作者：朱元璋
朝代：明
体裁：七言律诗

遣卿持檄按齐东，念尔贤劳苦厥功。经国老臣勤抚恤，行天使者起疲癃。官储有粟宜从赈，囊橐无私任至公。七十二城皆历遍，马蹄无处不春风。
采石矶新秋月色
作者：朱元璋
朝代：明

素月澄澄斗转移，银河一派彻东西。风随鼓角争先应，鸟避旌旗不敢啼。志若明蟾清绝翳，心同碧汉静无私。雄师夜宿同英武，气槩森森采石矶。
金鸡报晓
作者：朱元璋
朝代：明

鸡叫一声撅一撅，鸡叫两声撅两撅。三声唤出扶桑日，扫尽残星与晓月。
钟子炼丹
作者：朱元璋
朝代：明

翠微高处渺清烟，知子机藏辟谷坚。丹鼎铅砂勤火候，溪云岩谷傲松年。漂龙掣电深渊底，崖虎生风迥洞边。径已苔蒙人未履，昂霄足蹑斗牛天。
钟子炼丹
作者：朱元璋
朝代：明

翠微高处渺青烟，知子机藏辟谷坚。丹鼎铅砂勤火候，溪云岩谷傲松年。潭龙掣雹深渊底，崖虎风生迥洞边。径已苔蒙人未履，昂霄足蹑斗牛天。
钟山
作者：朱元璋
朝代：明

游山智盘旋，俯谷仰奇巅。松声细入耳，云生水石边。敲竹猿长啸，临弆视鹿眠。白鹤来天翅，玄羽衣裳鲜。采芝携桂子，任意恣蹁跹。野人溪外语，黄莺啭更便。山静鸟归疾，林深紫暮烟。樵还渔罢钓，畅饮乐吾年。
钟山
作者：朱元璋
朝代：明

游山自盘旋，俯谷仰奇巅。松声细入耳，云生水石边。敲竹猿长啸，临崖视鹿眠。白鹤来天翅，玄裳羽翼鲜。采芝携桂子，任意恣蹁跹。野人溪外语，黄莺啭更便。山静鸟归疾，林深紫暮烟。樵还渔罢钓，畅饮乐吾年。暑往钟山阿，岩幽清兴多。薰风自南发，森松鸣弦歌。玄猿啸白日，丹凤巢桐柯。灵芝秀深谷，祥云盛嵯峨。树隙观天碧，天青似绿荷。迥间樵采木，曲涧沿珠螺。鸟乐山深邃，予欢颜亦和。野人逢问处，乐道正婆娑。
钟山
作者：朱元璋
朝代：明

翠微突兀倚晴穹，日色暄和紫气浓。谷内野猿跳上下，莺啼悠韵乐三冬。
钟山·其一
作者：朱元璋
朝代：明

游山自盘旋，俯谷仰奇巅。松声细入耳，云生水石边。敲竹猿长啸，临崖视鹿眠。白鹤来天翅，玄裳羽翼鲜。采芝携桂子，任意恣蹁跹。野人溪外语，黄莺啭更便。山静鸟归疾，林深紫暮烟。樵还渔罢钓，畅饮乐吾年。
钟山·其二
作者：朱元璋
朝代：明

暑往钟山阿，岩幽清兴多。薰风自南发，森松鸣弦歌。玄猿啸白日，丹凤巢桐柯。灵芝秀深谷，祥云盛嵯峨。树隙观天碧，天青似绿荷。迥间樵采木，曲涧沿珠螺。鸟乐山深邃，予欢颜亦和。野人逢问处，乐道正婆娑。
钟山云
作者：朱元璋
朝代：明

踞蟠千古肇豪英，王气葱葱五色精。岩虎镇山风偃草，潭龙嘘气水明星。天开万载兴王处，地辟千秋永朕京。咸以六朝兴替阅，前祯祯后后嘉祯。
钟山云
作者：朱元璋
朝代：明

踞蹯千古肇豪英，王气葱葱五色精。岩虎镇山风偃草，潭龙嘘气水明星。天开万载兴王处，地辟千秋永朕京。咸以六朝亨替阅，前祯祯后后嘉祯。
钟山云雨
作者：朱元璋
朝代：明

崔嵬万怪玉笼葱，叆叇云浓雨碧松。千古钟灵佳气盛，几年淮秀瑞光明。倚天绝壁参银汉，拔地穹崖搆梵宫。时向望中闲极目，神机造化正鸿濛。
钟山僧寺赓单仲右韵
作者：朱元璋
朝代：明

游山必是叩僧禅，闻说神僧透宿缘。山果玄猿摇绿树，方知入定是金仙。精蓝幽谷寺嵯峨，风过松声韵碧波。寂寞出尘天外景，骅骝杂遝意奚何。山势崚嶒谷隐僧，六通具足势层层。鹊巢冠顶忘机处，午夜明星识已能。
钟山僧寺赓单仲右韵·其一
作者：朱元璋
朝代：明

游山必是叩僧禅，闻说神僧透宿缘。山果玄猿摇绿树，方知入定是金仙。
钟山僧寺赓单仲右韵·其三
作者：朱元璋
朝代：明

山势崚嶒谷隐僧，六通具足势层层。鹊巢冠顶忘机处，午夜明星识已能。
钟山僧寺赓单仲右韵·其二
作者：朱元璋
朝代：明

精蓝幽谷寺嵯峨，风过松声韵碧波。寂寞出尘天外景，骅骝杂遝意奚何。
钟山赓吴沉韵
作者：朱元璋
朝代：明

嵯峨倚空碧，环山皆拱伏。遥岑如剑戟，迩洞非茅屋。青松秀紫崖，白石生玄谷。岩畔毓灵芝，峰顶森神木。时时风雨生，日日山林沐。和鸣尽啼莺，善举皆飞鹄。山中道者禅，陇头童子牧。试问几经年，答云常辟谷。
钟山赓吴沉韵
作者：朱元璋
朝代：明

嵯峨倚空碧，环山皆拱伏。遥岑如剑戟，迩洞非茅屋。青松秀紫崖，白石生玄谷。岩畔毓灵芝，峰顶森神木。时时风雨生，日日山林沐。和鸣尽啼莺，善举皆飞鹄。山中道者禅，陇头童子牧。试问几经年，荅云常辟谷。白鹤日间朋，黄猿夜中仆。万岁神仙荣，千秋凡人禄。无知甲子寿，但觉年数福。彩云出洞中，鸿濛山之麓。
长江潦水诗赓吴伯宗韵
作者：朱元璋
朝代：明

炎蒸和气淳，化水亦无浑。出峡飞轻雪，湍山润厚坤。蛰蛟从此出，浮鹭亦斯奔。旋转如深井，轰流泻巨盆。连云龙气跃，振木虎情蹲。浩荡瀰千树，鸿濛印万村。影摇咸浪合，光射集云屯。尾尾穿波鲤，扬扬透雾鲲。透迤洪海口，委曲大龙门。瀚漫无知己，汪洋实的存。沛然清宇宙，廓尔岂晨昏。汨汨凉隆暑，人间潦水尊。
闻人岭南郊行
作者：朱元璋
朝代：明
体裁：七言律诗

极目山云杂晓烟，女萝遥护岭松边。陆行尽服岚霞气，水宿频吞虬蜃涎。晨仰际峰观拥日，暮看临海泊来船。信知百越风尘异，黑发人居不待年。
雨后晴云赓马懿韵
作者：朱元璋
朝代：明

万叠晴云起远峰，举头极目见天中。江山如□民安乐，溽暑蒸曲秋不空。
雨坠应落花赓徐瑛韵
作者：朱元璋
朝代：明

人道春归实不归，但知结实蕊枝稀。昨朝一夜如膏雨，正是花成子就时。
雨坠应落花赓徐瑛韵
作者：朱元璋
朝代：明

人道春归实不归，但知结实蕊枝稀。昨朝一夜如膏雨，正是花飞子就时。
雨洗山
作者：朱元璋
朝代：明

初光入暑木阴森，远迩层峦尘满林。浩荡薰风至时雨，洗清岩壑爽烦襟。天边浪滚因松绿，山外云飞仗气深。正是农家耕耨节，野田处处尽歌吟。
雨洗山松
作者：朱元璋
朝代：明

四山松柏夕尘连，宵雨朝来洗涤鲜。声听微风翻碧浪，光舒初气捲青烟。啼猿日晚跳还跃，舞鹤云归旋更翩。林麓笙簧莺啭巧，洞仙骑鹿上遥天。
雪山寺
作者：朱元璋
朝代：明

极目遥岑起晓烟，深埋凝雪梵王禅。冰枝老树弥千壑，衲被苍僧布法筵。为美浮生贪著处，好将空寂化迷迁。六年岭际今犹见，行致天花覆八埏。
雪诗赓曹文寿韵
作者：朱元璋
朝代：明
体裁：七言绝句

翩翻飞舞布田垓，似絮还疑玉蕊梅。一夜扑窗春蝶戏，好风吹去又推来。
雪诗赓韩文辉韵
作者：朱元璋
朝代：明

阴极阳生脽玉花，飘飘飒飒遍天涯。歌楼酒肆呼茶急，绣户重裀乐贵家。
青山白云
作者：朱元璋
朝代：明

凌穹巀嶪翠江边，佳气氤氲素练缠。势若游龙真造化，油然缥缈似飞绵。云凝雨后翠张绵，隐露遥岑将近天。潭水龙吟吹白浪，丹崖穹处暮收烟。青山云霭雪凝枝，画你长生太古诗。猿鹤自如岩谷迥，出尘野老本心知。钟山万木暑阴森，岩壑松风奏玉琴。溪涧碧流声韵美，望中佳兴致题吟。
青山白云·其一
作者：朱元璋
朝代：明

凌穹巀嶪翠江边，佳气氤氲素练缠。势若游龙真造化，油然缥缈似飞绵。
青山白云·其三
作者：朱元璋
朝代：明

青山云霭雪凝枝，画你长生太古诗。猿鹤自如岩谷迥，出尘野老本心知。
青山白云·其二
作者：朱元璋
朝代：明

云凝雨后翠张绵，隐露遥岑将近天。潭水龙吟吹白浪，丹崖穹处暮收烟。
青山白云·其四
作者：朱元璋
朝代：明

钟山万木暑阴森，岩壑松风奏玉琴。溪涧碧流声韵美，望中佳兴致题吟。
题扇示胡日星
作者：朱元璋
朝代：明

有一古老叟，胸中罗星斗。许朕作君王，果应仙人口。赐官官不愿，子金金不受。持此一握扇，四海遂行走。
题神乐观道士
作者：朱元璋
朝代：明

仙翁调鹤欲扶穹，万里风头浩气雄。翎背稳乘空廓外，丹光横驾宇寰中。飞符到处电神集，役剑长驱疠鬼穷。见说黄芽心地转，更于何趣觅仙宗。
题神乐道士
作者：朱元璋
朝代：明

仙翁调鹤欲扶穹，万里风头浩气雄。翎背稳乘空廓外，丹光横驾宇寰中。飞符到处雷神集，役剑长驱疠鬼穷。见说黄芽心地转，更于何趣觅仙宗。
题老君废庙
作者：朱元璋
朝代：明

庙古鸦昏集，遥瞻起敬心。路幽人迹杳，碑偃草丛深。度关先紫气，去后永沦沉。惟有庭前树，多年茂作林。
题腌豕苗者家春联
作者：朱元璋
朝代：明
体裁：联

双手劈开生死路；一刀割断是非根。
题西施
作者：朱元璋
朝代：明

天生两奇绝，越地多群山。万古垂青史，西施世美颜。窈窕精神缓，悠然体态闲。笑拥丹唇脸，皓齿出其间。一召起闾里，句践扼雄关。伐谋应得志，西浙径亲攀。铁甲乘潮渡，黄池兵未还。
题隐者
作者：朱元璋
朝代：明

固洁精魂欲上天，幽居深处水云边。烟封远浦沙鸥尽，树锁前山草鹿眠。书假管城应复路，楮生墨客未回川。逢人更祝坚清志，必日云衢足蹑前。
飞舄化鸟
作者：朱元璋
朝代：明

幻化由来显妙工，幕天席地自从容。还知飞舄成双鸟，犹且同尘入宦中。
骂文士
作者：朱元璋
朝代：明

叽叽喳喳几只鸦，满嘴喷粪叫呱呱。今日暂别寻开心，明早个个烂嘴丫。
鸡叫
作者：朱元璋
朝代：明

一叫一勾勾，两叫两勾勾，三叫日出满天红，驱散残星月朦胧。
万寿寺古楸树歌
作者：朱克瀛
朝代：明
体裁：古风

梵王宫前两楸树，古干亭亭倚天际。枝条团成翠羽盖，藤蔓绕作青罗帔。一株西向一株东，朝烟暮霭霏帘栊。重阴茜茜蔽白日，高花密密明晴空。千层万层香不断，黄鸟飞鸣春又半。曾历阎浮劫数多，宁知尘世年华变。老余杖屦访禅扉，对此忘言清道机。坐残斜日漫徙倚，花落閒阶凉满衣。
大理怀古
作者：朱克瀛
朝代：明
体裁：七言律诗

西南奇胜满梁州，沧洱雄封控上游。张盛传经开礼乐，段蒙辟地自春秋。献花逸事高三塔，写韵才名压十楼。祇有穷兵天宝恨，万人冢畔草含愁。
梁王山吊古
作者：朱克瀛
朝代：明
体裁：七言律诗

郡城东北古梁山，百岁兴亡似梦间。回辇已无当日路，避兵空有旧时关。夕阳影里闻樵唱，古木阴中见鹤还。四海于今归一统，皇风万里被诸蛮。
尘
作者：朱克诚
朝代：明

一骑骎骎涉远途，纷纷如雾暗云衢。迎风却认沙中起，过雨还从陌上铺。乱逐行车迷剑佩，不随流水入江湖。祗今四海升平日，伫见晴空一点无。
无弦琴
作者：朱克诚
朝代：明

焚香扫石独横琴，愧乏朱弦感恨深。月下不闻乌夜操，花边空忆白头吟。难将古调传心事，无复高山遇赏音。为报东林莲社侣，不堪携抱日相寻。
梅魂
作者：朱克诚
朝代：明

朝来策蹇觅芳魂，南北枝头见泪痕。春静不堪溪上吊，夜深空向笛中论。吟馀姑射幽香远，梦入罗浮素影繁。几度石桥西畔路，凄凉新月照黄昏。
水
作者：朱克诚
朝代：明

浩浩无津际杳溟，烟波何处望蓬瀛。冯夷银屋千层迥，汉使星槎一叶轻。盈缩应随天地化，奔流不尽古今情。万方共喜风涛息，四海弦歌赞圣明。
游丝
作者：朱克诚
朝代：明

绾烟曳日度江皋，散逐晴风下复高。柳外牵情邀翰墨，花边萦恨怨离骚。千寻谩忆纫兰佩，万缕空怀织锦袍。收得春回桃浪暖，谩言曾许钓鲸鳌。
白雁
作者：朱克诚
朝代：明

联翩北向复南翔，玉宇横看写恨长。色借芦花澄素练，影涵明月上波光。金河遥度千行雪，紫塞孤飞一片霜。为问上林传札后，别来曾复见苏郎。
睡蝶
作者：朱克诚
朝代：明

晓日初晴百卉香，为贪春睡倦寻芳。魂随断霭迷花径，梦逐残英度粉墙。翠幄深沉愁雀噪，香林寂寞怯风狂。醒来粉褪飞犹懒，却忆庄生寄恨长。
霜花
作者：朱克诚
朝代：明

曾闻青女手栽培，露冷风严彻夜开。色借龙泉涵碎玉，光凝鸳瓦轶纤埃。轻盈积素迷行佩，冷淡无香讶落梅。何事太阳收拾却，又随流水到天台。
霞绮
作者：朱克诚
朝代：明

孤鹜齐飞入望赊，晚晴遥映夕阳斜。光疑海月流珠彩，艳讶天河浣绛纱。错落霜林笼锦树，澄明仙井灿桃花。散成紫气凝丹室，绝胜芙蓉伏火砂。
飞燕
作者：朱克诚
朝代：明

王谢园林旧路荒，不妨阴雨补巢忙。自怜弱羽随萍梗，何暇栖身向画梁。低拂绿杨过药圃，斜穿青草度芹塘。乌衣云海频来往，不惮风波道路长。
舟泊泥汊
作者：朱前诏
朝代：明
体裁：七言律诗

腊尽扁舟渡远天，关河霜雪倍悽然。江声涛涌千帆下，岱色烟深万壑连。鸿雁遥从沙渚出，凫鸥閒傍野田眠。那堪岁晚犹行役，云树还歌谢脁篇。
醉叶郑郎宅
作者：朱勋
朝代：明
体裁：五言律诗

携酒意何如，深村久独居。临流数浴面，看竹当吾庐。天入三秋爽，云来四壁虚。敢言知尔者，诗自逼黄初。
学仙
作者：朱勤𤆇
朝代：明
体裁：古风

学仙贵养气，举世少其真。放之弥六合，返则在吾身。日月卒有毁，药石宁足珍。非吾好妖妄，但为知者陈。岩穴亦多误，不独朝市人。
投宿天井山时值云雾瀰合混茫莫辨亦奇境也
作者：朱匡世
朝代：明
体裁：五言律诗

瞬息铺云海，冥蒙一气昏。级防行处失，高向意中扪。古木攒岩合，空王罩顶尊。诘朝僧慰问，风雨客惊魂。
为陈弘道题十一首 其一 四美堂
作者：朱升
朝代：明
体裁：七言绝句

有客留题四美堂，东涂西抹妄平章。元来只是四时好，雪月风花相发扬。
为陈弘道题十一首 其七 花仙径
作者：朱升
朝代：明
体裁：七言绝句

二月时光春事浓，海棠花发透脂红。若还真有仙风味，那得中间一径通。
为陈弘道题十一首 其三 环秀楼
作者：朱升
朝代：明
体裁：七言绝句

楼外周环列秀峰，先生爱此意无穷。不放水纹浮枕簟，但教栏槛倚晴空。
为陈弘道题十一首 其九 济舟亭
作者：朱升
朝代：明
体裁：七言绝句

为怕燕姬翠黛愁，画船舣阁两津头。因兹便得济川妙，只用舆梁安用舟。
为陈弘道题十一首 其二 东园
作者：朱升
朝代：明
体裁：七言绝句

卉木亭台景实稠，不留隙地豁吟眸。举头见有空闲处，又构飞云十二楼。
为陈弘道题十一首 其五 芳馨亭
作者：朱升
朝代：明
体裁：七言绝句

满架芳尘似雪开，眼鼻受用贪忘回。暮归却被娇娥问：何处惹得香风来？
为陈弘道题十一首 其八 武陵源
作者：朱升
朝代：明
体裁：七言绝句

武陵源里桃花春，世俗传闻昧伪真。早知只在东园里，大有高人来问津。
为陈弘道题十一首 其六 长春亭
作者：朱升
朝代：明
体裁：七言绝句

月挂棠花不但梢，欺人憔悴强婆娑。主公也有长春药，千壶倾倒醉颜酡。
为陈弘道题十一首 其十 岁寒亭
作者：朱升
朝代：明
体裁：七言绝句

后凋向说柏共松，今此名亭又不同。直为正心难屈致，但蟠香叶绿茐茐。
为陈弘道题十一首 其十一 得心亭
作者：朱升
朝代：明
体裁：七言绝句

乐得之心自有邮，智仁肯向陈编求？威望何如山厚重，机心未逊水周流。
为陈弘道题十一首 其四 青子亭
作者：朱升
朝代：明
体裁：七言绝句

杭人食梅不待酸，只须豆样荐金盘。若教青子亭中坐，看有何人不整冠？
为陈弘道题十一首·四美堂
作者：朱升
朝代：明

有客留题四美堂，东涂西抹妄平章。元来只是四时好，雪月风花相发扬。卉木亭台景实稠，不留隙地豁吟眸。举头见有空闲处，又构飞云十二楼。楼外周环列秀峰，先生爱此意无穷。不放水纹浮枕簟，但教栏槛倚晴空。杭人食梅不待酸，只须豆样荐金盘。若教青子亭中坐，看有何人不整冠？满架芳尘似雪开，眼鼻受用贪忘回。暮归却被娇娥问：何处惹得香风来？月挂棠花不但梢，欺人憔悴强婆娑。主公也有长春药，千壶倾倒醉颜酡。二月时光春事浓，海棠花发透脂红。若还真有仙风味，那得中间一径通。武陵源里桃花春，世俗传闻昧伪真。早知只在东园里，大有高人来问津。为怕燕姬翠黛愁，画船舣阁两津头。因兹便得济川妙，只用舆梁安用舟。后凋向说柏共松，今此名亭又不同。直为正心难屈致，但蟠香叶绿茐茐。乐得之心自有邮，智仁肯向陈编求？威望何如山厚重，机心未逊水周流。
乱后送人归越
作者：朱升
朝代：明
体裁：五言律诗

百战一身存，生还独有君。越山临海尽，吴地到江分。暮郭留晴霭，荒林翳夕曛。归途当岁晚，霜叶落纷纷。
代人作春闺怨十首
作者：朱升
朝代：明

一别刘郎万里遥，少年背我暗魂消。屋檐初日喧黄口，拥被孤眠又一宵。寂寂深闺春昼长，憾郎不为惜流光。画文剥尽琵琶面，好似奴儿去后妆。昔日红桃花发时，每挼花片心琼肌。如今却被桃花笑，晓揽青铜草样萎。生来最不耐离愁，缜日娇啼倚画楼。邻舍女儿兢相笑，奴家半月不梳头。一春芳事在青郊，红杏将花豆蔻苗。嬉伴昨宵相约定，谁知痴雨打花朝。东风疑不到窗纱，惊见盆桃尽着花。郎意岂胜春意荡，远游亦合暂还家。了了如欢杳杳悲，凝情尽日听乌衣。郎归莫作呢喃语，薄幸疑君说是非。庭前红杏笑嫣然，前日初开蝶恣穿。轻翅不来留粉在，空教妾意憾当年。春来花月胜秋光，也为离人照断肠。何日儿夫重携手，清宵不复倚颓墙。狂夫一去不思归，桃叶能随柳絮飞？惆怅北溪溪上路，只同梦里唱金衣。
代人作春闺怨十首·其一
作者：朱升
朝代：明
体裁：七言绝句

一别刘郎万里遥，少年背我暗魂消。屋檐初日喧黄口，拥被孤眠又一宵。
代人作春闺怨十首·其七
作者：朱升
朝代：明
体裁：七言绝句

了了如欢杳杳悲，凝情尽日听乌衣。郎归莫作呢喃语，薄幸疑君说是非。
代人作春闺怨十首·其三
作者：朱升
朝代：明
体裁：七言绝句

昔日红桃花发时，每挼花片心琼肌。如今却被桃花笑，晓揽青铜草样萎。
代人作春闺怨十首·其九
作者：朱升
朝代：明
体裁：七言绝句

春来花月胜秋光，也为离人照断肠。何日儿夫重携手，清宵不复倚颓墙。
代人作春闺怨十首·其二
作者：朱升
朝代：明
体裁：七言绝句

寂寂深闺春昼长，憾郎不为惜流光。画文剥尽琵琶面，好似奴儿去后妆。
代人作春闺怨十首·其五
作者：朱升
朝代：明
体裁：七言绝句

一春芳事在青郊，红杏将花豆蔻苗。嬉伴昨宵相约定，谁知痴雨打花朝。
代人作春闺怨十首·其八
作者：朱升
朝代：明
体裁：七言绝句

庭前红杏笑嫣然，前日初开蝶恣穿。轻翅不来留粉在，空教妾意憾当年。
代人作春闺怨十首·其六
作者：朱升
朝代：明
体裁：七言绝句

东风疑不到窗纱，惊见盆桃尽着花。郎意岂胜春意荡，远游亦合暂还家。
代人作春闺怨十首·其十
作者：朱升
朝代：明
体裁：七言绝句

狂夫一去不思归，桃叶能随柳絮飞？惆怅北溪溪上路，只同梦里唱金衣。
代人作春闺怨十首·其四
作者：朱升
朝代：明
体裁：七言绝句

生来最不耐离愁，缜日娇啼倚画楼。邻舍女儿兢相笑，奴家半月不梳头。
再和喜雨
作者：朱升
朝代：明
体裁：古风

长风吹云云似墨，例海倾河来顷刻。父老欣欣拜令君，令君说是天公力。佐曹未离神庙里，祈祷灵通乃如此。但讶炉烟起作云，那知心液蒸成雨。高田梯级流天浆，穷原广壑如陂塘。明日入山取竹木，早称好日添囷仓。百姓莫忘得雨喜，日祝令君寿千岁。令君常持祷雨心，百里生灵望更深。君不见蔀屋年来转焦苦，胜似枯田待甘雨。
又用前韵谢人惠诗
作者：朱升
朝代：明
体裁：七言律诗

士林柱石振文声，志乐林泉势利轻。指日安车侪李氏，他时执爵等桓荣。觌君风采心犹喜，惠我珠玑眼倍明。今岁得为桃李客，始终是赖见交情。
和休邑唐明府哭弟韵
作者：朱升
朝代：明
体裁：古风

执手忆长路，托体悲高原。何论手足恩，常情可忍言。公家此令弟，高怀寄林园。文章丽以则，善庆子又孙。元方人所钦，清流想同源。帷巾所讲贯，华藻相翩翻。人生会有归，橐钥吐复吞。修短一间耳，古来谁独存。不忘谓之寿，可与通人论。开导其嗣息，天理培灵根。啼乌夜欲旦，飞蚊日将昏。勖哉崇美德，忧喜在一门。
和唐令尹喜雨谣
作者：朱升
朝代：明
体裁：古风

乖龙行雨来，阴云暗长空。父老急避雨，枕籍丛祠中。共说今年好令君，愁民心与天心通。推收不行二十载，编户流离注虚税。救焚拯溺不移时，感召丰穰如有期。夏潦秋必旱，家家发忧叹。人言令君先民忧，祷神得雨民忧散。绝怜得雨如得金，黄金不入饥时眼。君不见去年河陕间，到处各有守令官。尽心弭灾岂无术？坐使生齿遭艰难。忠臣忍读罪己诏？富儿勇取入粟官。呜呼，从渠入粟为官至卿相，徙薪合在焦头上。
四月一日同黄君启饮高堰徐氏偶题
作者：朱升
朝代：明
体裁：古风

层云黯黯愁春风，昨夜子规春树东。客怀为此不肯醉，长途俗子来憧憧。鸣笛考鼓摇旌旗，射福媒利神鬼丛。乃知今日四月朔，光阴客子嗟飘蓬。前溪妇女立欲渡，长裙短衫照溪红。溪北亦有青衣士，倚阑注目停酒钟。劝君不用苦伤春，春夏生意何淡浓。北风十月吹老树，翻想此景不可逢。二贤终日酒樽同，腾踏不学商山翁。苍天无遣苍生穷，呜呼，苍天无遣苍生穷。
寒食作
作者：朱升
朝代：明
体裁：五言律诗

浮生悬美晤，苍昊■幽期。滂沛五更雨，留连三月时。林园成绿暗，花树失红滋。倘有游观兴，黄花未是迟。
寓钱塘题杨元诚奉使回吴中揭曼石所赠序
作者：朱升
朝代：明
体裁：七言律诗

彩绚吴笺茧理斜，龙须沤楮压冰花。风帆载重归苍汉，春殿翻经拥缝霞。挥洒定崇前世典，宠光先到大臣家。遥知朝着虚贤席，莫为湖山枉使槎。
山泉楼寄陈实卿
作者：朱升
朝代：明
体裁：古风

丽泽期良会，蒙泉嘅独登。居常神巳合，到此恨逾增。休沐知多暇，追随愧不能。五城便笑傲，六月绝炎蒸。乐共难兄被，心传季父灯。重来应旦暮，留语谢溪藤。
得詹田佳城
作者：朱升
朝代：明
体裁：五言律诗

风水集詹田，藏川夹石川。遛心垂半世，藏体付千年。海内风尘息，城南灯火偏。亲朋何用哭，含笑入黄泉。
春寒喜晴
作者：朱升
朝代：明
体裁：七言律诗

雨歇微寒酿晓晴，富翁聊尔锦袍增。迟迟春日堪游子，拂拂东风巳泮冰。几片墙阴梅雪褪，万丝堤上柳烟凝。诗人陡倚阑干立，更上危楼第一层。
春雨
作者：朱升
朝代：明
体裁：七言律诗

厌听阶除滴滴声，霏霏微雨逐风轻。园林艰赏花空好，泥泞难行草自荣。连日浮云长叆叇，今朝红日得开心。余日拟约前川乐，傍柳寻花快此情。
李丞相读书台
作者：朱升
朝代：明
体裁：五言律诗

昔贤曾习静，为客借僧堂。听法过苔径，摊书据石床。佛灯然雨暗，僧饭煮泉香。虽自纡朱组，幽期岂暂忘。
杨大鉴为幕府绘抟法百图题
作者：朱升
朝代：明
体裁：古风

相台画史杨大鉴，眼光如鉴鬓如钐。搏法千年巳失传，貌出百图非泛泛。剑一人敌学之难，岂知徒搏无伤残。强梁侠儿里中横，颠倒掀翻掌股间。幕府昼长风拂拂，窗前卷舒此何物？担夫当道草书精，军人起距火牛出。我欲摧恶却厌兵，欻然见此心眼明。垂老宁知才思尽，等闲为写丹青引。
次罗应玉凌云台韵
作者：朱升
朝代：明
体裁：七言律诗

台扁凌云俯碧园，众芳围绕绿阴繁。崇高不数重山艮，坚实疑加载物坤。卧看青云行碧落，吟倾绿醑泛清尊。佳名妙句两臻极，总有飘飘逸气存。
次韵汪伯恭总管一览
作者：朱升
朝代：明
体裁：七言律诗

岱宗峰顶碧天垂，超世飞仙此地宜。脚底有山出云气，空中听我咏篇诗。当时历视景如画，今日重来味似卮。一览名楼应契此，倚阑游目许何时。
次韵牡舟
作者：朱升
朝代：明
体裁：七言律诗

碧玉丛中锦绣堆，浓酣春日自低回。绝怜国色华中主，几费诗人洛下杯。清胜麝囊香乍拆，艳匀宫彩巧初裁。何时去作长安客，玩赏相随一笑回。
次韵谢陈正父
作者：朱升
朝代：明
体裁：七言律诗

年来多难剧伤心，难向蓍龟问陆沉。背我年华唯自惜，动人春色不渠禁。愚如伯鲁非忘旧，归愧渊明未觉今。珍重主人临别意，谩依新韵献微吟。
游齐云岩值雪有作
作者：朱升
朝代：明
体裁：七言律诗

怪石飞云路更斜，长风远水思无涯。金仙直竖兜罗指，玉女细挼薝卜花。兴到直须斟北斗，壶倾安得唤西家。岩神刚许云衢步，好称先生鬓未华。
留金陵送毕功大州判归
作者：朱升
朝代：明

杨枝袅娜酒旗摇，人去人来朱雀桥。老我送君人送我，迟迟几许意难消。醅芽茶觜挹流泉，人世纷纷我是仙。客里自悲还自释，歙山享用已多年。碧流清浅且无波，酒鼎船头秋月多。舍弟同游应念我，我诗有味好吟哦。劳佚人生各有宜，扶桑汲汲有崦嵫。毕公今日还山喜，似我当初得举时。
留金陵送毕功大州判归·其一
作者：朱升
朝代：明
体裁：七言绝句

杨枝袅娜酒旗摇，人去人来朱雀桥。老我送君人送我，迟迟几许意难消。
留金陵送毕功大州判归·其三
作者：朱升
朝代：明
体裁：七言绝句

碧流清浅且无波，酒鼎船头秋月多。舍弟同游应念我，我诗有味好吟哦。
留金陵送毕功大州判归·其二
作者：朱升
朝代：明
体裁：七言绝句

醅芽茶觜挹流泉，人世纷纷我是仙。客里自悲还自释，歙山享用已多年。
留金陵送毕功大州判归·其四
作者：朱升
朝代：明
体裁：七言绝句

劳佚人生各有宜，扶桑汲汲有崦嵫。毕公今日还山喜，似我当初得举时。
登颜公山
作者：朱升
朝代：明
体裁：七言绝句

咫尺九天低日月，分明千里俯山川。颜公登蹠只如此，空悔尘中六十年。
盆荷
作者：朱升
朝代：明

闲向窗前凿小池，规模虽窄颇稀奇。澄澜清浅无三尺，嫩蕊初开一两枝。日照黄心香馥郁，风翻翠盖碧参差。浑如宝鉴涵明月，对此宁无酒共诗？堪羡幽人古瓦池，能令眼界足清奇。鱼儿闲泳冲萍藻，莲蕊初开不蔓枝。白石雨余浑凿凿，碧泉风动更差差。二难华萼相辉处，时复临风共赋诗。贮水栽莲瓦盎池，西湖风景岂专奇。高呈艳艳红妆面，特立亭亭碧玉枝。静影月涵光皎洁，浅波鱼戏漾参差。主人心与濂溪会，一日何妨赋一诗。荷种陶盆当曲池，远观亵玩总称奇。花开水面无多蕊，香喷风前敌万枝。醉脸临轩红掩映，舞裳摇影翠参差。斯花不是真君子，争得骚人苦赋诗？白石青泥小瓦池，新荷出水影偏奇。华峰移下无双种，竺国分来第一枝。杯面月光浮荡漾，镜中云影动参差。骚翁行照须眉处，安得辞劳不赋诗。
盆荷·其一
作者：朱升
朝代：明
体裁：七言律诗

闲向窗前凿小池，规模虽窄颇稀奇。澄澜清浅无三尺，嫩蕊初开一两枝。日照黄心香馥郁，风翻翠盖碧参差。浑如宝鉴涵明月，对此宁无酒共诗？
盆荷·其三
作者：朱升
朝代：明
体裁：七言律诗

贮水栽莲瓦盎池，西湖风景岂专奇。高呈艳艳红妆面，特立亭亭碧玉枝。静影月涵光皎洁，浅波鱼戏漾参差。主人心与濂溪会，一日何妨赋一诗。
盆荷·其二
作者：朱升
朝代：明
体裁：七言律诗

堪羡幽人古瓦池，能令眼界足清奇。鱼儿闲泳冲萍藻，莲蕊初开不蔓枝。白石雨余浑凿凿，碧泉风动更差差。二难华萼相辉处，时复临风共赋诗。
盆荷·其五
作者：朱升
朝代：明
体裁：七言律诗

白石青泥小瓦池，新荷出水影偏奇。华峰移下无双种，竺国分来第一枝。杯面月光浮荡漾，镜中云影动参差。骚翁行照须眉处，安得辞劳不赋诗。
盆荷·其四
作者：朱升
朝代：明
体裁：七言律诗

荷种陶盆当曲池，远观亵玩总称奇。花开水面无多蕊，香喷风前敌万枝。醉脸临轩红掩映，舞裳摇影翠参差。斯花不是真君子，争得骚人苦赋诗？
谢孙瀛州
作者：朱升
朝代：明
体裁：七言律诗

昨日长桥访隐庐，今朝寓馆辱高车。宣尼作么报阳虎，张禄元来是范雎。避暑寺中相约旧，挹和石水纳交初。不堪携剌来看处，马首匆匆问所如。
谢陈弘道饮余春酒
作者：朱升
朝代：明
体裁：五言律诗

昨来叨宴遇，剪烛夜沉沉。和气醉连昔，谢名迟到今。无人共酬景，有憾易伤心。祗合移高馆，清谈听鹤林。
赋怪蝶
作者：朱升
朝代：明

蝴蝶本化生，变化剧仓？。其父名乌足，其子干余骨。古有南华仙，偏爱谈此物。终然归一梦，物我两飘忽。近日雒□氓，流言自南国。妖徒兢传播，奸类争出没。海阳贤令君，此时诛怪惑。快挥判花笔，勇作击蛇笏。寓公权德舆，人杰不世出。法路启端倪，诗史书始卒。坐令穷山民，脱然超鬼窟。锦鲸始卷还，词源方汨汨。
赋梅花初月酬汪古义诸公
作者：朱升
朝代：明
体裁：古风

冬至之后江上春，来车去马秦淮滨。峨峨钟山楼观古，翼翼南国衣冠新。此时游子逸兴发，客衾忽梦歙溪云。金陵子弟来相送，梅花初月尤殷勤。我昔盛年学书史，担簦载贽非隐伦。中遭丧乱百念息，揣分甘作山中人。山中得此构重屋，惜其背寅乃面申。清宵魂交古君子，为云安名一何神。寒梅始花日出辰，当楼新月悬钩银。天根阳生花实茂，月窟魄死光辉沉。蓓蕾数点春，我巳见其映雪千树之玉津。漂渺一眉金，我巳看作行天五夜之冰轮。功名事业塞宇宙，敛之方寸谓之仁。隆中窥此诸闻达，莘野抱此称天民。即今谁因乃成此，故人陶侃与贺循。未能陈力当引去，山中梅月姑相亲。天根月窟古所云，动静之机斡洪钧。世人漫作复姤二卦看，缘何得见梅花初月之景象与夫隐者之天真。再拜文儒领佳贶，长歌作谢聊自申。
赠星士汪晓窗
作者：朱升
朝代：明

五星三命元非古，后世推详便尔灵。若舍根源求克应，晓窗谈说自堪听。十人谈命九无术，有术逢迎不直言。今日见君成促坐，清风蕃露洒前轩。纷纷世俗爱言好，好命如今见者稀。言好暂欢终受訾，晓窗不是欠圆机。不掩逸邅不讳贫，高谈慷慨见天真。彦章自是江南宝，且向江湖觅好人。我亦劳居算五行，三分富厚七分清。春深雨足长青草，数亩山田自可耕。
赠星士汪晓窗·其一
作者：朱升
朝代：明
体裁：七言绝句

五星三命元非古，后世推详便尔灵。若舍根源求克应，晓窗谈说自堪听。
赠星士汪晓窗·其三
作者：朱升
朝代：明
体裁：七言绝句

纷纷世俗爱言好，好命如今见者稀。言好暂欢终受訾，晓窗不是欠圆机。
赠星士汪晓窗·其二
作者：朱升
朝代：明
体裁：七言绝句

十人谈命九无术，有术逢迎不直言。今日见君成促坐，清风蕃露洒前轩。
赠星士汪晓窗·其五
作者：朱升
朝代：明
体裁：七言绝句

我亦劳居算五行，三分富厚七分清。春深雨足长青草，数亩山田自可耕。
赠星士汪晓窗·其四
作者：朱升
朝代：明
体裁：七言绝句

不掩逸邅不讳贫，高谈慷慨见天真。彦章自是江南宝，且向江湖觅好人。
赠程子静生日
作者：朱升
朝代：明
体裁：七言律诗

程生眉眼如新月，生日忻欢寘酒樽。王父仁恩在民庶，乃翁世禄遗儿孙。和风款款回山市，春树亭亭对学门。勉尔灯前勤受读，发扬家学诏来昆。
送人之安陆从军
作者：朱升
朝代：明
体裁：五言律诗

失意就戎行，山行去路长。野云低古郢，梅雨暗清湘。孤剑流飞电，双旌卷夕阳。军门发慷慨，不是叹离乡。
送僧归南岳寺
作者：朱升
朝代：明
体裁：七言律诗

山路花香上衲衣，云深南岳一僧归。尘生古像开寒殿，风度闲房掩夕扉。踏雨棕鞋苔藓滑，炊香野饭稻粱肥。禅余犹转千声偈，总有游人得见稀。
送回岭汪士林之杭
作者：朱升
朝代：明
体裁：七言律诗

武林物色入诗香，把袂安能□四方。酒尽一尊山意晚，舟行六月水风凉。壮怀去去游而乐，道路悠悠阻且长。若见虚翁烦寄语，文章日月与齐光。
送方伯润松萝山读书
作者：朱升
朝代：明
体裁：七言律诗

一上松萝数千刃，学如九转炼还丹。且将员木警宵寐，莫厌断齑供昼餐。松叶乱云孤嶂暝，杏花疏雨晚窗寒。乐羊莫起思乡念，应误佳人机杼难。
送朱巧
作者：朱升
朝代：明
体裁：七言律诗

西上欣逢雨送舟，不殊一鹗举清秋。旧闻王灿依刘表，今见何常荐马周。总帅好贤敦古礼，书生立志绍前修。吾宗后学当期子，尔祖声名万古留。
送李太守赴召回京
作者：朱升
朝代：明
体裁：七言律诗

昌黎诗文送陆守，千载之后验于君。下车期月民正喜，赴召顷刻留无应。五月梅溽山雾暗，六马启道晨光新。作霖大慰天下望，回头还念新安民。
送金彦中赴浙行省告承袭
作者：朱升
朝代：明
体裁：七言律诗

锦帆兰桨去如飞，看尽江花到省薇。抽矢广庭杨叶小，谈兵上幕杞材希。即令岁月来无际，况是风云气有机。平世尚须尊武弁，芳年未许试班衣。
送金汝霖之浙
作者：朱升
朝代：明
体裁：七言律诗

景辉老子挺前修，喜有名孙入品流。恰自西江得休暇，遄从东土作清游。圣书六字标吴墓，世宝千龄閟虎丘。更上会稽探禹穴，归来肯复写龙头？
送陈自新上永新
作者：朱升
朝代：明

有客志高远，不柰拙谋生。将须出肺肝，四座相为惊。何门可拽裾，何处有鱼羹？豪杰乍相见，为尔嗟不平。南窗脱乌帻，汗颗不胜洒。此际向长途，知非得已者。木川郁佳树，已是息波马。川云肯上天，须臾雨天下。元帅古郤縠，好客今郑庄。庇人千万处，况乃敦同乡。作客亦有时，为乐不可常。油幕饱膏馥，勉尔归屠羊。
送陈自新上永新·其一
作者：朱升
朝代：明
体裁：古风

有客志高远，不柰拙谋生。将须出肺肝，四座相为惊。何门可拽裾，何处有鱼羹？豪杰乍相见，为尔嗟不平。
送陈自新上永新·其三
作者：朱升
朝代：明
体裁：古风

元帅古郤縠，好客今郑庄。庇人千万处，况乃敦同乡。作客亦有时，为乐不可常。油幕饱膏馥，勉尔归屠羊。
送陈自新上永新·其二
作者：朱升
朝代：明
体裁：古风

南窗脱乌帻，汗颗不胜洒。此际向长途，知非得已者。木川郁佳树，已是息波马。川云肯上天，须臾雨天下。
酬汪子益寄诗
作者：朱升
朝代：明
体裁：七言律诗

吾曹秋拟冷官僚，得子新诗破吝骄。茆屋每缘人借重，桃源不与世相遥。平生短翮追云鹄。何日桑虫类细腰？忧道忘餐祗自苦，一尊评此欲君邀。
酬黄仲器惠笺纸
作者：朱升
朝代：明
体裁：古风

萍水相逢成忘年，白玉阿莘灯窗前。余无无住道人句，正自怜何以当此十样笺。十样笺，展开光如镜。便如黄裳剑潭牛斗映，又如叔度汪汪波万顷。劳君赠，感君赠。宵人才短笔砚疏，此笺十年用有余。文物相施还将文物报，试学乃祖黔安书。
闻仲节至以去年倡酬韵作诗迎之
作者：朱升
朝代：明

中溽飞真洒，空令访隐居。来期数日近，别憾一年余。联句星源夜，持觞岩镇墟。清欢成昨梦，尘土上衣裾。我抱穷民叹，公知宰物私。著书瞻乃祖，宜室庆佳儿。应有新来句，能消客里悲。炎途宜早发，目断碧云驰。
题凤山余镛读书处
作者：朱升
朝代：明
体裁：七言律诗

凤凰山上凤凰鸣，凤去山留百代名。世治有人来结屋，月明何处听吹笙。碧梧翠竹炎光薄，黄卷青灯夜气清。会见来仪为世瑞，九重天上待蜚声。
题吴仲尔云眠小隐
作者：朱升
朝代：明

吴君家在黄山西，楼阁突兀双溪湄。青灯烱烱读书眼，白酒滚滚游山诗。其谁画之澄心纸？团面袖衣古冠履。白云满地未遽眠，闲睇遥天俯江水。
题归隐图
作者：朱升
朝代：明
体裁：古风

冲陶先生名如山，何得画在云山间。布袍鬓丝晚风满，应缘归自江之湾。画师当时偶相值，岁暮相思走珍寄。横茅老涧树参差，毫端似得山人意。山人家乃无一金，是中所有千古心。豪杰闻风失匕箸，学子问道罗冠襟。芙蓉山腰石头路，钓名射利人如骛。匆匆不省认江湾，宁识冲陶最深处。
题方山楼
作者：朱升
朝代：明
体裁：七言律诗

易称坤静德能方，楼对方山拱画堂。突兀仙居雄里闬，淋漓华扁照楣梁。青山滚滚开书帙，余庆绵绵列笏床。老子个中无一事，翠屏松竹共苍苍。
题林泉风月亭
作者：朱升
朝代：明
体裁：古风

竹树拥天宝，石水通人烟。好风秋淅淅，皎月昼娟娟。幽人美云居，四妙具东偏。筑亭揽斯有，古意溢盈椽。方亭水为基，三叶相承传。岩香发秋桂，老椿记当年。渴来何所拟，峨眉老人泉。凤甾枆不殊，我识存与全。
题柏山齐祈寺和唐子华韵
作者：朱升
朝代：明
体裁：七言律诗

西风笳鼓东南来，国本应须老手裁。净洗甲兵过练水，早随冠冕上云台。传宣马系门前柳，伯颂人磨石上苔。机会到时须勇进，天边莫待羽书催。
题静庵
作者：朱升
朝代：明
体裁：古风

三圣妙传心，心体存于静。执中又三言，近来惑未省。诗书每谆切，邹鲁犹衍永。德性敬所尊，放心闲弗骋。归根乃春茁，用晦岂灰冷。彼所谓善刀，我所谓尚褧。寥寥越千祀，舂陵一提醒。紫阳书满家，鼻端最机警。南州今孺子，名庵在近境。明当从之游，飞度韩田岭。
驾陈亨衢长子迁新居并序
作者：朱升
朝代：明
体裁：五言律诗

圣王尊命士，父子不同宫。末俗□陈迹，名家尚古风。过庭诗礼旧，分橐酒肴丰。超出斯干上，高堂坐媪翁。
送陈法瞻之留都
作者：朱华圉
朝代：明
体裁：古风

将军奇侠天下闻，醉馀指顾生风云。以剑为书自神绝，波掣劲敌千人军。曩岁战黔获小丑，拂衣里闬羞言勋。小铃蹇卫倏千里，然诺真堪托生死。故人急难远相闻，犯暑南行为经纪。壮君意气为君歌，翁伯于君何足多。
晓出都门
作者：朱华庆
朝代：明

一放累臣远渡辽，此身如叶任风飘。生投边塞蒙优渥，笑出长安任寂寥。飞雁自怜依鸭绿，战袍欣得换金貂。太平无事空波逐，何处涓埃答圣朝。
贞女桥
作者：朱华庆
朝代：明

月明华表映丝萝，恨却双星未渡河。千古鹊桥如梦里，只看危石砥狂波。
辽阳即事
作者：朱华庆
朝代：明

平沙日日望霓旌，谁道终军浪请缨。已见六龙驱虏骑，肯容孤犬吠尧声。鹤归城上猿啼急，鸭绿江边雁影横。万里波臣伤白发，最怜枯骨葬长城。
隋宫
作者：朱华庆
朝代：明

数株疏柳数枝柔，带雨临风不自由。芳草已随春浪变，竹西犹看御龙舟。
新晴
作者：朱厚烜
朝代：明
体裁：五言律诗

连旬淫雨降，今喜见朝暾。径路泥犹滑，池塘水尚浑。轮蹄喧野市，网罟晒渔村。风扫残云敛，青山复对门。
早秋
作者：朱厚烜
朝代：明
体裁：五言律诗

庭树初飞叶，天高爽气澄。槛花藏晚蝶，帘竹聚秋蝇。红熟枝头枣，青浮水面菱。金风蘋末起，顿喜失炎蒸。
春雁
作者：朱厚烜
朝代：明
体裁：五言律诗

北上三湘路，南辞七泽云。已甘同出塞，不忍更离群。永夜空中唳，幽人枕上闻。汀洲争宿处，昧旦起纷纷。
七夕后作
作者：朱厚煜
朝代：明
体裁：七言绝句

银河昨夜渡牵牛，玉露凉侵院院秋。一叶芭蕉数声雨，人间何事不堪愁。
宫词
作者：朱厚煜
朝代：明
体裁：七言绝句

薄鬓斜鬟十五馀，妆成犹未下庭除。纳凉记得君王作，私把泥金小扇书。
拟秋夜长
作者：朱厚煜
朝代：明
体裁：古风

漫漫秋夜长，唧唧寒螀吟。白露下青草，悠悠伤我心。伤心耿不寐，孤坐鸣素琴。朱弦中断绝，转轸悲馀音。推琴步微月，仰见双飞禽。缅怀牧犊子，潸潸泪沾襟。丰神宛如在，怅望空梁阴。
百卉亭联句·其一
作者：朱厚煜
朝代：明
体裁：七言绝句

吾家亭子百卉围，帘捲东风蝴蝶飞。斗酒十千须尽兴，满园春色照人衣。
百卉亭联句·其二
作者：朱厚煜
朝代：明
体裁：七言绝句

迟日微风作好春，漫将诗句报花神。樽前特上河间颂，松柏千年伴主人。
御经筵讲大学衍义有感赋此
作者：朱厚熜
朝代：明
体裁：古风

帝王所图治，务学当为先。下作民之主，上乃承之天。致治贵有本，本端化自平。人君所学者，其序有后前。正心诚其意，志定必不迁。吾志既能定，理道岂复颠。身修本心正，家国治同然。国治乃昭明，万邦斯协焉。于变帝尧典，思齐文王篇。万国修身始，朕念方拳拳。
秋日即事诗三章送元辅张罗山（恭录一章）
作者：朱厚熜
朝代：明
体裁：七言绝句

拂暑金风动衮裳，满天商吹动新凉。农家万宝收成后，十里遥闻禾黍香。
赐贾咏诗
作者：朱厚熜
朝代：明
体裁：古风

卿本中州俊，简在登台衡。君臣际良难，所贵德业并。朕固亮卿志，夙夜怀忠贞。卷阿有遗响，终听凤皇鸣。
送毛伯温
作者：朱厚熜
朝代：明
体裁：诗

大将南征胆气豪，腰横秋水雁翎刀。风吹鼍鼓山河动，电闪旌旗日月高。天上麒麟原有种，穴中蝼蚁岂能逃。太平待诏归来日，朕与先生解战袍。
飨
作者：朱厚熜
朝代：明

太庙礼成，赐张元辅。戊子新正吉，春享祖庙亲。祀事欣已成，肃驾回宫宸。登辇偶一顾，舆南一辅臣。貌奇真才杰，形端气志伸。外焉秉贞一，内则抱忠纯。诚正辅吾躬，清白饬乃身。予喜荷天眷，赍贤作邦仁。庶几皋夔辈，望以康斯民。
飨太庙礼成赐张元辅
作者：朱厚熜
朝代：明
体裁：古风

戊子新正吉，春飨祖庙亲。祀事忻已成，肃驾回宫宸。登辇偶一顾，舆南一辅臣。貌奇真才杰，形端气志伸。外焉秉真一，内则抱忠纯。诚正辅吾躬，清白饬乃身。予喜荷天眷，赉贤作邦桢。庶几皋夔辈，望以康斯民。
周玄初祷雨诗
作者：朱友谅
朝代：明

道人鞭龙出潭底，黑云一片山头起。仰看红日不见光，黑龙头摇白龙尾。有时登坛步七星，一呼一吸成雷霆。白波翻空海水立，银河落地天瓢倾。去年京师祷雨雨辄至，大田小田总霶霈。定知夜半拜封事，自有精诚感天地。王公贵人知其贤，屈师阐教来琴川。今年旱魃又为虐，禾稼半死民熬煎。县官投词庶人跽，道人受命应且喜。笑书铁牌役海鬼，疾驱一百五十里。甘泉龙居万丈深，神符召集如飞矢。今朝雨脚来自南，半是吴江四桥水。顶山有龙名太白，口噀湖水成甘泽。道人驱龙喝龙出，五雷使者闲不得。龙兮龙兮，一噀日失色，金蛇电掣光千尺。再噀山气黑，飘风盘旋步沙砾。上天有宝不爱惜，喷下骊珠千万石。两龙行雨势未休，须臾潦水平田畴。疲农入城报沾足，道人一笑山云收。
祷雨诗
作者：朱友谅
朝代：明
体裁：古风

道人鞭龙出潭底，黑云一片山头起。仰看红日不见光，黑龙头摇白龙尾。有时登坛步七星，一呼一吸成雷霆。白波翻空海水立，银河落地天瓢倾。去年京师祷雨雨辄至，大田小田总滂霈。定知夜半拜封事，自有精诚感天地。王公贵人知其贤，屈师阐教来琴川。今年早魃又为虐，禾稼半死民熬煎。县官投词庶人跽，道人受命应且喜。笑书铁牌役海鬼，疾驱一百五十里。甘泉龙居万丈深，神符召集如飞矢。今朝雨脚来自南，半是吴江四桥水。顶山有龙名太白，口噀湖水成甘泽。道人驱龙喝龙出，五雷使者閒不得。龙兮龙兮一噀日失色，金蛇电掣光千尺。再噀山气黑，飘风盘旋走沙砾。上天有宝不爱惜，喷下骊珠千万石。两龙行雨势未休，须臾潦水平田畴。疲农入城告沾足，道人一笑山云收。
淡交行
作者：朱可贞
朝代：明

盍簪高谊淩千载，君子之交淡如水。青松白日表同心，车笠死生原不改。穷途雨雪涨连天，桃也何如哀也贤。勉君策步阳台上，饿殍甘埋落木边。今古信心原有几，把臂之言犹在耳。朱张岂为友黄金，黄金欲尽酬知己。播州路比柳州长，有母那堪入瘴乡。烽火临关不忍去，胡贼闻之亦断肠。古来友谊传青史，鲍肆兰房随所与。世上悠悠轻薄儿，波澜翻覆嗟云雨。宁论隙末且凶终，人心安可兽心同。腹为剑戟貌为笑，黄金为寿酒兴浓。世情冷暖人秦越，却忆淡交怀白雪。援琴一奏来知音，共挹清风啸明月。药石金兰素不移，淡交真与古人期。知我谁无称管鲍，相顾全凭急难时。君不见，泽中兰，一种清芬耐岁寒。又不见，槿花红，朝存夕谢逐狂风。淡中最有如兰气，秾艳无根不久逢。
与竹深同舟过姚江秋雨应候凉气袭人陪饮守拙斋醉还明日竹深以诗来因次韵以答
作者：朱右
朝代：明
体裁：七言律诗

初秋同抵舜江城，晓柝声声渡柳营。雁冢过云山色暗，虞渊浴日海光明。庞公足迹宁浪出，李氏仙舟逐水生。醉上篮舆向城市，葛衣风软酒初醒。
客临濠奉寄竹深隐居
作者：朱右
朝代：明
体裁：古风

相知更亲旧，相思无尽时。山川阻绵邈，音问渺难期。华月出东岭，白日沦西陲。南箕北有斗，夜夜天河湄。念兹中肠热，千里同依依。安得乘长风，放舟祈山陂。松居坐清暑，竹间吟新诗。撷蔬击鲜鲤，共尔斟酌之。优游以佚老，馀生复奚为？
席上次王交山韵
作者：朱右
朝代：明
体裁：古风

湖波涨新绿，水花生晚凉。开轩燕嘉客，合座送飞觞。持此杯中物，共听松上簧。泠泠递金奏，济济鸣玉锵。良会不可再，清欢未渠央。
广琴操十首 其七 履霜操
作者：朱右
朝代：明

驱车驱车，车行无迟。儿在中野，父宁不悲。驱车驱车，车行无违。儿当有母，孰使儿饥。天生众民，罔不同仁。风雨霜露，实活我人。民生有知，以顺天赋。
广琴操十首 其三 龟山操
作者：朱右
朝代：明

维龟有山，造初鸿濛。自龟之东，淮夷来从。膏泽既施，草木实多。周公上天，奈龟山何。
广琴操十首 其九 别鹄操
作者：朱右
朝代：明

黄鹄双飞，朝随莫归。山川悠邈，不女乖离。今当乖违，且复徘徊。女啄女饮，毋使女悲。
广琴操十首 其二 猗兰操
作者：朱右
朝代：明

习习谷风，以阴以雨。岩穴幽阻，谁其晤语。猗兰之芳，煜煜其光。不我佩服，昊天孔明。子如好修，维我之求。子如不好，于我何邮。
广琴操十首 其八 雉朝飞操
作者：朱右
朝代：明

雉于飞，山之陲。孤雄啄，群雌随。雉于飞，音下上。阴阳和，鸣声畅。胡我人，朝出薪。入无家，徂岁年。
广琴操十首 其六 岐山操
作者：朱右
朝代：明

自邰有家，于夏之先。克承勿怠，瓜瓞绵绵。开我邠宇，衍我宗禋。嗟狄之人，敢乘以奸。彼岨矣岐，将遂于迁。既有我土，勿戕我民。
春怀
作者：朱右
朝代：明

舵楼空阔望京华，芦荻江枫岸岸花。山色淡浓昏雾薄，水光浮没夕阳斜。故乡鸿雁书千里，远浦牛羊屋数家。边塞柳营多苜蓿，石田徒忆旧桑麻。
次刘伯温都事感兴
作者：朱右
朝代：明

大将宣威起执戈，功曹况复有萧何。共鸣鞞鼓来酣战，正拟前军奏凯歌。天外愁云连汴合，雨余腥水入淮多。平居殊觉成寥赖，静夜惊闻涕泗沱。
次韵奉谢竹深契友
作者：朱右
朝代：明
体裁：七言律诗

侧身天地一闲人，寄迹东西浙水滨。赖有诗书回白首，肯随车马逐红尘。向时知己还谁健，老去论心独尔亲。夏盖凤山皆咫尺，不妨来往撷青蘋。
次韵悦兑元见寄（二首）
作者：朱右
朝代：明

于越山中谢傅家，旧时池馆似东嘉。继公幽隐经行处，檐卜新开一树花。
次韵悦兑元见寄（二首）
作者：朱右
朝代：明

逢人近问净天镜，今我重忆张贞居。曾将山渌开清昼，兼索溪藤写素书。
次韵答白云悦禅师
作者：朱右
朝代：明

向来同览赤城霞，山寺吟行石径斜。来往风流成二老，文章交好属通家。平安屡问东桥竹，寄远曾将小院花。支遁肯酬南坞约，相期岁晚度年华。
遗安轩杂咏
作者：朱右
朝代：明

林屋小如舟，老鹤长似人。昂藏立清晓，起舞玄羽新。高标凛寒骨，羁孤向霜晨。从来青田姿，蹁跹离风尘。俯首谢轩车，不与鸡鹜驯。
遣兴
作者：朱右
朝代：明

幽径何逼侧，蔓草没行路。此生苦不辰，出门畏多露。迟回蒙山居，仿像商颜步。藉藉春花萎，冉冉芳年度。寄语素心人，朱颜恐非故。
雩咏亭续兰亭会补馀杭令谢滕·其一
作者：朱右
朝代：明
体裁：四言诗

陟彼崇阿，游目遥岑。川云淩岫，林木蔽阴。喈喈黄鸟，怀之好音。亦有良朋，载歌载吟。
雩咏亭续兰亭会补馀杭令谢滕·其二
作者：朱右
朝代：明
体裁：古风

息徒坐兰渚，临流濯清泉。光凤被林薄，春服丽以鲜。持觞抚流景，鸢鱼乐天渊。俯仰同一慨，弱毫从所宣。
都山雪霁
作者：朱吉
朝代：明
体裁：古风

同云冻合天一色，鸟不高飞苔石裂。朔风捲海声如雷，一夜都山满头雪。千岩万壑光玲珑，琼台瑶室开仙宫。是中可望不可到，安得一访浮丘翁。
七月登吴山感去年离家之作
作者：朱同
朝代：明

江上秋风吹客衣，江头塞雁又南飞。报君寸铁曾无补，作客一年犹未归。黄菊未沾新雨露，白云应锁旧柴扉。登楼莫忆去年事，且向栏杆看落晖。
万松道人吹箫图
作者：朱同
朝代：明

万松道人持洞箫，吹作钧天鸣凤韶。海月初上万松顶，清影满地风潇潇。吹罢玉宇空寥寥，馀音缥缈随风飘。青鸟前导丰隆御，乘兴便欲凌青霄。玄丹已熟九鼎火，白鹤不畏长天遥。万灵执役雷电走，倒酌北斗翻招摇。拙閒老人眼如电，每向灯前究黄卷。清癯已是地行仙，识君知心岂知面。求我为写万松图，手弄参差自相娱。吮毫欲写辍复止，岂以色相摹太虚。我亦吹箫玩月窟，金丹未能换毛骨。贺老诚能识谪仙，大鹏九万同超忽。
上巳日苦雨寄汪彦晖
作者：朱同
朝代：明
体裁：古风

三月三日苦泥泞，春游无计令人愁。云低暮色近垂地，风卷涛声遥撼楼。青天白日定何所？急雷轰电方未休。最怜桃李花开处，雨横风狂不自由。
上巳苦雨呈汪养晦
作者：朱同
朝代：明

三月三日苦淫雨，春游无计令人愁。云低暮色近垂地，风捲涛声遥撼楼。青天白日果何处，急电轰雷方未休。最怜桃李花开树，零落离披不自由。
上江山中即事
作者：朱同
朝代：明

山上青山楼上楼，结楼高下倚林丘。通幽一径苔藓滑，压屋四山空翠流。松梢滴露作疏雨，岚气入檐生早秋。我来暂下陈蕃榻，一洗平生今古愁。
严君诞日
作者：朱同
朝代：明

年年称寿梅花月，今日凄凉思故扉。堂上有亲垂白发，阶前无我戏斑衣。浙江秋老人空瘦，回岭风高雁过稀。安得元戎先十乘，洗天风雨早同归。
严陵舟还喜晴赠陈大用
作者：朱同
朝代：明

几日浓阴撼朔风，今朝新霁早推篷。山头积雪连云白，海上明霞照水红。身世已知归计稳，舟行况与古人同。通家喜有朱陈旧，努力躬耕待岁丰。霜寒水落石如林，泻壁直下三千寻。溯流岂辞上滩涩，到家不厌寻源深。片片浮云或聚散，衮衮长江无古今。此怀只有陈抟解，故喜扁舟论素心。
严陵舟还喜晴赠陈大用·其一
作者：朱同
朝代：明

几日浓阴撼朔风，今朝新霁早推篷。山头积雪连云白，海上明霞照水红。身世已知归计稳，舟行况与古人同。通家喜有朱陈旧，努力躬耕待岁丰。
严陵舟还喜晴赠陈大用其二
作者：朱同
朝代：明
体裁：七言律诗

霜寒水落石如林，泻壁直下三千寻。溯流岂辞上滩涩，到家不厌寻源深。片片浮云或聚散，衮衮长江无古今。此怀只有陈抟解，故喜扁舟论素心。
云溪归隐图
作者：朱同
朝代：明

云溪归隐终难隐，客馆裁诗未是诗。待到柴门重扫日，是余文债欲偿时。
五月十五夜对月
作者：朱同
朝代：明

正愁苦雨作梅霖，向晚云开见远岑。天净已推圆镜上，山高犹隔半村阴。清光本自无圆缺，人世果谁分古今。明夜阴晴不可断，栏杆独倚漫沉吟。
伯元宅阅故书有感示彦珍
作者：朱同
朝代：明

乡里昔承平，甲第争相高。十年罹兵燹，瓦砾生蓬蒿。君家全盛时，池馆集群豪。挥洒共谈笑，绿衣照青袍。借问创业难，昔人无乃劳。勤劳未易道，勖君永终保。架上多群书，片纸俱可考。徼倖不可求，青霄未易到。有源斯有委，毋为彼行潦。好风自东来，悠扬吹百草。及此爱日迟，莫负青春早。与君为儿童，简编时卷舒。回头二十年，旧学日已疏。韶光速流电，那能少踌躇。君子与小人，所趋不相如。远之良不难，慎勿迷厥初。作诗示同志，因之重欷歔。
何士明判簿以诗求作云麓书隐图不果为作步韵奉答
作者：朱同
朝代：明

十年江上忆茅庐，故托毫缣写旧居。济世可堪终稼穑，莅民无计禦樵渔。久知心远怀桑梓，已喜身閒弃簿书。云麓真山应会见，莫看图画赋归欤。
俞恕道掾郎入闽赠别
作者：朱同
朝代：明

君子务行道，仕隐非二途。胡为斯世人，视如冰炭殊。醉心轩冕场，如有桎梏拘。放志丘壑间，自谓巢由徒。俞君通济才，况乃世业儒。端居岂傲世，宦游岂荣躯。驸马王晋卿，好贤当代无。闽徼开大藩，一夫宁向隅。君方居幕下，赞画多良图。俊彦集一时，青紫咸拖纡。进取宁我心，慨然思莼鲈。归来且慰意，山水亦足娱。知己终未酬，明当戒仆夫。秋风动征旆，朋从饯城郛。三山邈天涯，兴至成斯须。贱子亦感恩，未能效驰驱。送君千里行，屏营当路衢。
元日有感
作者：朱同
朝代：明

万国衣冠拜衮衣，两年元旦负归期。江云朝捲千寻碧，海日晴曛五色旗。江上雪消春水长，山中寒重早梅迟。莫思乡党常年会，宝剑当酬国士知。
写墨菊寄陈彦珍
作者：朱同
朝代：明

挑灯乘兴写秋芳，寄与幽人晚节香。栗里尚遗三径在，何时同子醉重阳。
冬夜
作者：朱同
朝代：明

千林秋尽夜迢迢，十二栏杆倚碧霄。道统已惭周茂叔，将门还许霍嫖姚。乱山明月凉如雪，半夜狂风怒似潮。白面书生成底事，莫将身世老渔樵。
十月十六夜严陵城下玩月
作者：朱同
朝代：明

谁送冰盘上九天，清光不减夜来圆。云连远岫横天外，山拥孤城枕水边。重镇已空前日梦，棹歌犹认去年船。半生未了沧洲愿，安得垂纶继昔贤。
升春官侍郎遣笃郎归寄陈姊夫德铭
作者：朱同
朝代：明

忆昔家居溪上村，青山为郭石为门。姻亲赖有朱陈旧，问学谁知道义尊。君守园林承祖泽，我糜廪禄荷天恩。疏慵若有归田日，世学还须重讨论。自携琴剑别幽居，魂梦无时绕故庐。访远已知亲谊重，趋朝还念菲才疏。百年霜露遗先垄，万卷牙签积旧书。归到枫林烦护念，时传消息报何如。
升春官侍郎遣笃郎归寄陈姊夫德铭·其一
作者：朱同
朝代：明

忆昔家居溪上村，青山为郭石为门。姻亲赖有朱陈旧，问学谁知道义尊。君守园林承祖泽，我糜廪禄荷天恩。疏慵若有归田日，世学还须重讨论。
升春官侍郎遣笃郎归寄陈姊夫德铭其二
作者：朱同
朝代：明
体裁：七言律诗

自携琴剑别幽居，魂梦无时绕故庐。访远已知亲谊重，趋朝还念菲才疏。百年霜露遗先垄，万卷牙签积旧书。归到枫林烦护念，时传消息报何如。
即事
作者：朱同
朝代：明

菊自离披蝶自愁，道人无事懒悲秋。多情昨夜三更雨，洗出青山著屋头。结茅深住白云窝，人迹何如鸟迹多。村坞月明闻犬吠，定知山虎夜深过。
即事·其一
作者：朱同
朝代：明

菊自离披蝶自愁，道人无事懒悲秋。多情昨夜三更雨，洗出青山著屋头。
即事其二
作者：朱同
朝代：明
体裁：七言绝句

结茅深住白云窝，人迹何如鸟迹多。村坞月明闻犬吠，定知山虎夜深过。
发新城至江浙书怀
作者：朱同
朝代：明

夜发新城望浙城，好风吹送片帆轻。一丸皓月天心小，万里沧江镜面平。白浪总催前后事，青山不尽古今情。重来十载登临地，何处故人同眼明。
发钱塘至馀杭城阻雨三日题城北楼
作者：朱同
朝代：明

三载江淮奔战尘，济时空负百年身。青山尚是来时路，城郭今非旧日人。追信已无萧相国，举贤谁似晋胥臣。明朝又上新安道，回首钱塘泪满巾。百雉孤城流水东，青山掩映戍旗红。蛙声日夜乱城柝，岚气作云漫碧空。茅屋几家兵火后，关河千里战尘中。鹍鹏自有天池路，非复吴中旧阿蒙。
发钱塘至馀杭城阻雨三日题城北楼·其一
作者：朱同
朝代：明

三载江淮奔战尘，济时空负百年身。青山尚是来时路，城郭今非旧日人。追信已无萧相国，举贤谁似晋胥臣。明朝又上新安道，回首钱塘泪满巾。
发钱塘至馀杭城阻雨三日题城北楼其二
作者：朱同
朝代：明
体裁：七言律诗

百雉孤城流水东，青山掩映戍旗红。蛙声日夜乱城柝，岚气作云漫碧空。茅屋几家兵火后，关河千里战尘中。鹍鹏自有天池路，非复吴中旧阿蒙。
古木寒林歌
作者：朱同
朝代：明

遂阳山城万家邑，古木参天蔽原隰。虎踞老石龙回空，雷擘苍崖起群蛰。故人结茅溪上居，日临流水观扶疏。因怀万牛栋梁重，乘兴偶谒承明庐。沧海无际百川趋，挂席欲进空踌躇。故山乔木邈何许，但见万里连荒墟。秋风江山客衾簿，梦到家山旧丘壑。青林白日谁共閒，远望有人高倚阁。解印翩然归故丘，再睹古干交螭虬。栋梁无用甘樗散，与尔老寿同千秋。紫阳山人笔如舌，为尔写向鹅溪雪。堂上今亦生枫树，安得长歌继前哲。
可惜
作者：朱同
朝代：明

可惜碧桃树，孤根远日华。绿微枝底叶，红淡雨馀花。傍水含朝露，照人生晚霞。明朝重去看，一一堕泥沙。
同休邑丞应叔原由屯溪泛舟至溪东赠别时丞委运海船木
作者：朱同
朝代：明

屯溪渡头春水生，孙王山下沧波平。断云过雨有底意，落日青山无限情。送别已知难作别，舟程那敢缓王程。江山胜处须题咏，安得与君同眼明。
同余子韶等十人赴儒选舟行分韵赋诗得临字
作者：朱同
朝代：明

明月出东海，馀辉照衣襟。赫日苦炎蒸，爱此清夜深。况有群贤俱，樽酒相与斟。共嗟会面难，扣舷发长吟。严亲既我弃，遗书宁披寻。游子复远征，何以慰母心。圣朝无弃物，四海同君临。岂以衰绖儒，而强加冠簪。君当登云衢，我当归故林。努力崇令德，矫首领佳音。
同冯伯昂泛舟由姑苏过吴江抵钱塘舟中有作
作者：朱同
朝代：明

连床夜听姑苏雨，柔橹晓棹吴江云。大地北来山势尽，长江东去浪花分。知君久抱屠龙技，叹我空怀封禅文。安得扁舟早归去，故山高卧谢知闻。
同年仲望参谋高德初过嘉兴三塔寺分韵赋诗得门字
作者：朱同
朝代：明

风急舟轻似马奔，楚吟又动望乡魂。暮云三塔林间寺，茅屋几家湖上村。雁阵远冲霜浦令，边尘遥接戍楼昏。平生每爱逢僧话，带月何妨叩梵门。
同董伯和登砂子岭观圣潭瀑布
作者：朱同
朝代：明

小径穿溪断复通，丛林阴翳失西东。重岩直入九霄上，古庙深临万壑中。白日忽惊飞急雪，青潭慎勿怒潜龙。谁知一勺灵湫水，解与人间作岁丰。
同鲍氏诸公游灵山绝顶松林
作者：朱同
朝代：明

大地山河一览中，登临感慨古今同。片云又作人间雨，万里自来天外风。尚有尘埃盈下界，全无纤芥碍虚空。吹箫玉女云中下，指点蓬莱沧海东。
向明楼
作者：朱同
朝代：明

向明楼上乍登临，对景兴怀感慨深。万叠云山迎晓日，一庭烟树接春阴。获麟自念当年笔，报主谁知此日心。萍梗东西根本在，每飞魂梦到家林。
吴江即景分韵得池字
作者：朱同
朝代：明

平湖万顷去帆迟，遥见孤村列戍旗。一塔已无当日箭，三高犹有昔年祠。风掀急浪飞桥动，霜满高楼画角悲。欲访鸱夷何处是，望中烟树自参差。
墨菊
作者：朱同
朝代：明

三径秋香不可无，伊谁描得影模糊。只愁醉倒陶彭泽，故着当年僧褐夫。
墨菊寄方山程德明
作者：朱同
朝代：明

方山处士别我久，每挹高风晚节香。赖此鹅溪三尺雪，寄君日日作重阳。
大雨
作者：朱同
朝代：明

三月十八苦炎蒸，客子解衣如甑中。忽惊雷电绕庭户，已见风云盈大空。雨声倒挽银汉落，水势直与沧溟同。前村咫尺断来往，令人倍忆济川功。
奉寄山阴县丞陈大用
作者：朱同
朝代：明

才名本自重南金，未许相逢叹陆沉。异路共为千里客，故乡谁念五更心。海门日上天光近，江浦云归树色深。莫道过门风致尽，扁舟正拟过山阴。
奉寄陈秉初
作者：朱同
朝代：明

欲写刍荛报所知，楚天云阔雁书迟。扶倾已藉诸公力，侧席应劳圣主思。旧俗难忘周社稷，危时空望汉旌旗。投鞭何日踰天堑，晋拜元龙会有期。
奉简敬道兄长见顾
作者：朱同
朝代：明

林间终日坐苍苔，有客过从此地来。厚馈远称慈母寿，好怀今为故人开。黄昏烛尽云山出，半夜诗成风雨催。莫厌田家供奉薄，看花村坞当衔杯。
奉赠唐佐衡老师
作者：朱同
朝代：明

平生每愧朱公惔，岁晚忽逢唐子西。上国未瞻郊凤至，故居空听夜乌啼。谈诗抵掌唾壶缺，把酒临风江月低。他日卜邻何处好，黄山高与白云齐。
契友汊口范平仲写云溪归隐图成题此
作者：朱同
朝代：明

叠巘青螺拥，閒云白练舒。林椽数间屋，彷佛似吾庐。
始生日有感
作者：朱同
朝代：明

天马辞月窟，飘然来沙场。飞鸿失其群，哀吟独南翔。我生胡不辰，三年羁钱塘。矫首屡四望，雪晴关山长。男儿生堕地，勋名在四方。那能守丘园，郁郁怀故乡。所悲有双亲，白发垂高堂。温凊谁当共，甘旨谁当尝。所以终夜起，怆然悲以伤。由来忠孝节，千古垂纲常。大罪既逆天，细事胡足量。登高观大荒，大荒何茫茫。白日悬苍穹，不照游子肠。
宗家成仲以先子所题墨竹求诗
作者：朱同
朝代：明

先子手笔故家竹，蟠虬蛟龙墨尚新。典则喜存三世物，文章犹见百年人。修茎已傲风霜晚，嫩叶还沾雨露春。欲继短篇题纸背，披图令我倍思亲。
实夫有金陵之行令人重增慨叹短章奉寄以见下怀
作者：朱同
朝代：明

春首过从到敝庐，谈诗清夜剪园蔬。久知衡宇能容膝，岂料王门再曳裾。见志但知孙绰赋，济时莫上贾生书。眼中故旧飘零尽，回首西风叹索居。
宿嘉兴通济院题壁
作者：朱同
朝代：明

过尽平湖拟问津，忽惊林屋傍湖滨。竹阴风细疑无暑，花落莺啼别有春。身世不逃嗔妄想，飘零长作别离人。何时一了平生愿，归去家山拜老亲。
宿江头不了寺
作者：朱同
朝代：明

分得禅房半榻眠，谭空因悟静中天。隔窗一夜江头雨，忽忆春山好种田。
小园栽菊
作者：朱同
朝代：明

菊苗移向小园中，好雨初晴土脉通。不是陶潜耽野趣，欲留晚节待秋风。老菊丛根寄小盆，也知春至长儿孙。扶持已费栽培力，长育全资雨露恩。
小园栽菊·其一
作者：朱同
朝代：明

菊苗移向小园中，好雨初晴土脉通。不是陶潜耽野趣，欲留晚节待秋风。
小园栽菊其二
作者：朱同
朝代：明
体裁：七言绝句

老菊丛根寄小盆，也知春至长儿孙。扶持已费栽培力，长育全资雨露恩。
小景
作者：朱同
朝代：明

短篱茅舍是谁家，楼隐松篁石径斜。记得系船溪上日，暮山重叠锁烟霞。
山中书怀奉寄叶实夫
作者：朱同
朝代：明

投迹深林百念休，春花秋月与追游。雨馀山色朝当户，风外溪声夜满楼。已？归耕辞虎口，还思结友效龙头。吟馀独上南冈望，犹自空怀杞国忧。
山中书怀奉寄叶实夫
作者：朱同
朝代：明
体裁：七言律诗

投迹深林百念休，春花秋月与追游。雨馀山色朝当户，风外溪声夜满楼。已�归耕辞虎口，还思结友效龙头。吟馀独上南冈望，犹自空怀杞国忧。
山居述怀
作者：朱同
朝代：明

投迹穷山休便休，閒身犹抱古今愁。百年自分田园乐，万里谁思社稷忧。郭令岂无陶令志，董生宁有贾生筹。经纶本是男儿事，莫理雕虫到白头。
应制作潇湘八景 其一 洞庭秋月
作者：朱同
朝代：明

岳阳楼前秋风起，碧波夜凉秋在水。纤云捲尽四望遥，一色澄清几千里。烂烂银盘海上来，金光荡漾镜中开。洞箫依微碧烟外，应有羽客凌风回。
应制作潇湘八景 其七 渔村夕照
作者：朱同
朝代：明

茅屋人家小门径，红蓼白蘋欲齐胫。收缗晒网插疏篱，短渚长洲递相映。红轮留照悬远空，水村泽国俱春融。饭饱不知身外事，欸乃一曲歌淳风。
应制作潇湘八景 其三 烟寺晚钟
作者：朱同
朝代：明

重岩叠障生虚籁，碧烟隐寺横如带。老禅出定月照廊，数声忽度长林外。西来大慧非顽空，要将耳观开愚蒙。洪音浩荡无远迩，播扬万里资皇风。
应制作潇湘八景 其二 潇湘夜雨
作者：朱同
朝代：明

三湘重湖碧云暮，岸苇江芦不知数。孤篷夜半惊梦回，四顾茫茫莽回互。乍疏乍密还潇潇，泽被枯槁翻天飘。江湖岂无庙堂念，恩深不知千里遥。
应制作潇湘八景 其五 平沙落雁
作者：朱同
朝代：明

秋色澄空碧霄远，蓐收气肃寒云捲。数声嘹唳天外来，低落平沙水清浅。羽毛独尔知随阳，岂为饥肠怀稻粱。衔芦不烦避矰缴，解网今已同商汤。
应制作潇湘八景 其八 山市晴岚
作者：朱同
朝代：明

平湖远接青山麓，瓦屋布帘烟簇簇。曈曈海日出山头，晻霭林霏淡平陆。鲜鳞可买醪可沽，醉归不倩傍人扶。皇风万里被海隅，渔樵乐土无处无。
应制作潇湘八景 其六 远浦归帆
作者：朱同
朝代：明

灏气满空秋洒洒，潦尽潭清木叶下。片帆几点天际来，破浪乘风如走马。江汉今为雁鹜池，商舶钓艇从所之。暮归晨出会有时，慎勿纵欲令人嗤。
应制作潇湘八景 其四 江天暮雪
作者：朱同
朝代：明

严风凛冽云垂地，远岫平林失苍翠。冯夷剪水作飞花，一色迷漫满天际。孤舟钓缗昏未收，蓑衣清兴胜狐裘。三白但有丰年兆，一身饥寒何足忧。
应制作潇湘八景·洞庭秋月
作者：朱同
朝代：明

岳阳楼前秋风起，碧波夜凉秋在水。纤云捲尽四望遥，一色澄清几千里。烂烂银盘海上来，金光荡漾镜中开。洞箫依微碧烟外，应有羽客凌风回。三湘重湖碧云暮，岸苇江芦不知数。孤篷夜半惊梦回，四顾茫茫莽回互。乍疏乍密还潇潇，泽被枯槁翻天飘。江湖岂无庙堂念，恩深不知千里遥。重岩叠障生虚籁，碧烟隐寺横如带。老禅出定月照廊，数声忽度长林外。西来大慧非顽空，要将耳观开愚蒙。洪音浩荡无远迩，播扬万里资皇风。严风凛冽云垂地，远岫平林失苍翠。冯夷剪水作飞花，一色迷漫满天际。孤舟钓缗昏未收，蓑衣清兴胜狐裘。三白但有丰年兆，一身饥寒何足忧。秋色澄空碧霄远，蓐收气肃寒云捲。数声嘹唳天外来，低落平沙水清浅。羽毛独尔知随阳，岂为饥肠怀稻粱。衔芦不烦避矰缴，解网今已同商汤。灏气满空秋洒洒，潦尽潭清木叶下。片帆几点天际来，破浪乘风如走马。江汉今为雁鹜池，商舶钓艇从所之。暮归晨出会有时，慎勿纵欲令人嗤。茅屋人家小门径，红蓼白蘋欲齐胫。收缗晒网插疏篱，短渚长洲递相映。红轮留照悬远空，水村泽国俱春融。饭饱不知身外事，欸乃一曲歌淳风。平湖远接青山麓，瓦屋布帘烟簇簇。曈曈海日出山头，晻霭林霏淡平陆。鲜鳞可买醪可沽，醉归不倩傍人扶。皇风万里被海隅，渔樵乐土无处无。
度昱关宿老竹田家及抵家述怀
作者：朱同
朝代：明

险阻艰难备此程，百年生死一毛轻。但知憾比徐方寸，深愧才非杜北征。茅屋昼藏牛共卧，山溪夜渡虎同行。归来已喜双亲健，莫遣秋霜上鬓茎。
归故宅
作者：朱同
朝代：明

曲曲清溪来往频，故园又得见先春。笋穿舍北竹绕屋，梅倚墙头花笑人。泉石几家供客眼，江山万里暗兵尘。由来轩冕多翻覆，涧水松风未是贫。
彦铭江兄分韵得九字复赓之
作者：朱同
朝代：明

里闬本非遥，如何别来久。今日获同舟，相看忆南亩。圣朝起山林，内顾何所有。仰事犹未终，固辞非敢后。文昌富文藻，云梦吞八九。睹此琳琅篇，岂同草木朽。
感怀癸卯
作者：朱同
朝代：明

报国空怀策，思乡懒上楼。家山千里远，湖海二年秋。世态须青眼，羁栖自白头。倚门思子泪，应寄浙江流。不作东山卧，空登王粲楼。丹心朝对日，病骨夜惊秋。故里频来梦，吴霜易上头。憾如江水阔，薄暮接天流。
感怀癸卯·其一
作者：朱同
朝代：明

报国空怀策，思乡懒上楼。家山千里远，湖海二年秋。世态须青眼，羁栖自白头。倚门思子泪，应寄浙江流。
感怀癸卯其二
作者：朱同
朝代：明
体裁：五言律诗

不作东山卧，空登王粲楼。丹心朝对日，病骨夜惊秋。故里频来梦，吴霜易上头。憾如江水阔，薄暮接天流。
慈亲花甲之日是夜梦中称寿觉后有感
作者：朱同
朝代：明

梦中樽酒寿慈亲，梦觉登楼望白云。四海尚闻悲战伐，百年何计树功勋。眼枯自洒孟宗泪，情裂谁怜李密文。但得寰区归上国，便当万死报明君。
戏问龙笔架
作者：朱同
朝代：明

古貌人传汉祖颜，全无变化似庸孱。何如千载风云志，俛首低回笔砚间。
散步至枫林
作者：朱同
朝代：明

信步寻春不知远，小径委蛇绕平巘。雨馀翠滑石磴危，青梅如豆低垂枝。屋上青山压檐重，风衷幽禽时一弄。主人不归柴门关，山犬认人自迎送。花落鸟啼白日閒，依微机杼鸣林间。徘徊不觉归来晚，淡黄落日衔空山。
施杜端三使君见访索赠
作者：朱同
朝代：明

联翩三骑出城东，此日追游清赏同。但向梅花玩初月，肯随柳絮逐春风。稻收平野郊原旷，雁叫清霜宇宙空。先后锦还京阙近，莫言耕钓有隆中。
春归曲
作者：朱同
朝代：明

春欲归，庭前小园花乱飞。杜鹃声声口流血，唤春唤落空山月。小桥流水柳丝斜，水面游鱼吹柳花。春风荡漾人自醉，草深池暖生蒲芽。乱红堆径君莫扫，明年花开春又好。但得有酒登高楼，不用花前叹春老。四山雨过翠光流，春归不知蜂蝶愁。野花争开已结子，如何不令人白头。
春江送别图赠吴伯成省郎使回
作者：朱同
朝代：明

三月江南烟雨晴，杜若草没沧江平。轻舟短棹又相别，花落鸟啼难为情。王程岂计路远近，山色自与帆相迎。想得皇华归使日，日边遥拜五云明。
春江送别图赠吴伯成省郎使回·其一
作者：朱同
朝代：明

三月江南烟雨晴，杜若草没沧江平。轻舟短棹又相别，花落鸟啼难为情。
春江送别图赠吴伯成省郎使回其二
作者：朱同
朝代：明
体裁：七言绝句

王程岂计路远近，山色自与帆相迎。想得皇华归使日，日边遥拜五云明。
曹操杨修玩曹娥碑图
作者：朱同
朝代：明

江水粼粼照岸浮，古碑如堠立江头。谁知手撚吟髭日，已是心疑国士秋。奸计不逃人物议，画图解写古今愁。沽才斗虏固应尔，更有同时鹦鹉洲。
杜休宁秩满将行以李生画鹤留别江彦铭令余为题
作者：朱同
朝代：明

文昌自是文章伯，令我题君画鹤诗。翘首岂无霄汉志，潜身犹待羽毛期。李生昔记重逢日，杜老今当惜别时。好爵与縻应有意，林皋空动故人思。
杨妃上马图
作者：朱同
朝代：明

锦鞯银鞍映绮罗，开元犹是旧山河。海棠春暖娇无力，写向生绡恨转多。
枫林牧隐图为吴子
作者：朱同
朝代：明

松萝远削青芙蓉，笛声又起秋原风。牧客醉归牛饮涧，黄花满地霜枫红。
梦中渡江之作
作者：朱同
朝代：明

东风如颠怒清晓，百尺危樯插天表。张帆破浪追流星，万顷茫然一时了。半生惯见风涛险，登岸汗流愧沙鸟。回看烟际波连空，青山一点江南小。
梦别陈彦珍
作者：朱同
朝代：明

握手相逢喜未阑，又遮西日上长安。江山千古形空壮，戈甲十年民已残。路远谁怜行役苦，情深自觉别离难。下车早报平安信，白发高堂泪未乾。
梦归梅花初月楼
作者：朱同
朝代：明

一剑新从死地来，梦魂长绕故山隈。清辉万里秋光老，寒影几枝春信回。但觉亲恩天广大，岂知世事日尘埃。片时枕上团圞乐，无奈城头画角催。
楼居玩月偶成
作者：朱同
朝代：明

岑楼乃面西，不知观月出。但怪窗外山，皱文何历历。倚栏夜向分，疲极暂偃息。梦破五更寒，满楼映虚白。呼童急开牖，当檐挂圆璧。清气洒襟怀，皎月侵床席。半轮渐衔山，须臾尽倾没。遥天空明际，四山已如墨。佳景不可留，难得良易失。长笛忽一声，唤起东方白。
次韵万寿塔长老赠天真藏主天真宣人
作者：朱同
朝代：明

万寿寺前古木森，系舟时复远相寻。诗成不作人间语，琴好谁听世外音。琪树风生惊夜雨，法坛云静覆春阴。敬亭山色何年别，日暮江东千里心。
次韵伯昂见寄
作者：朱同
朝代：明

家山不可望，南国暗旌旗。怕读登楼赋，长吟伐木诗。云低江树远，天阔海帆迟。却忆同舟夜，何如载雪时。
次韵冯伯昂同发姑苏
作者：朱同
朝代：明

鲁酒不可饮，须倾三百杯。君恩犹未报，丹寸肯成灰。自有鲲鹏路，可令鸥鹭猜。长江波万里，谁负济川才。
次韵冯伯昂见寄
作者：朱同
朝代：明

君在高楼对山坐，我向蓬窗对山卧。湖山收雨作晚晴，山色满帘窗外过。茶烟石鼎松风远，半枕梨云春梦破。起来便作春山游，莫待早梅如豆大。钱塘江头看潮坐，钱塘江上听潮卧。潮声半夜捲海来，一霎雷霆枕边过。起来倚剑看青天，月光出海半轮破。笑问醯鸡瓮里天，岂知世上乾坤大。
次韵冯伯昂见寄·其一
作者：朱同
朝代：明

君在高楼对山坐，我向蓬窗对山卧。湖山收雨作晚晴，山色满帘窗外过。茶烟石鼎松风远，半枕梨云春梦破。起来便作春山游，莫待早梅如豆大。
次韵冯伯昂见寄其二
作者：朱同
朝代：明
体裁：古风

钱塘江头看潮坐，钱塘江上听潮卧。潮声半夜捲海来，一霎雷霆枕边过。起来倚剑看青天，月光出海半轮破。笑问醯鸡瓮里天，岂知世上乾坤大。
次韵冯伯昂见赠
作者：朱同
朝代：明

扁舟载雨夜沉沉，好语时闻咳唾音。弹铗作歌知客憾，论功坐树见臣心。无缘可结三生梦，有志终成百鍊金。江左几时休战伐，与君携手步园林。
次韵李仲吉见赠
作者：朱同
朝代：明

千里还乡已到乡，故人应是更凄凉。珠还合浦神光在，雁叫寒云别憾长。沧海桑田心不变，山林钟鼎事何妨。雪深山径药苗小，何日林间遇阮郎。
次韵杨思齐感怀
作者：朱同
朝代：明

百鍊冰清任断魂，吹竽无意上王门。三年未有匡时策，一饭总成明主恩。献赋得金真易与，草玄投阁不堪论。头颅镜里今如许，莫遣秋霜鬓上存。
次韵高德初述怀
作者：朱同
朝代：明

梦破梅花夜不眠，满床明月正中天。一时用舍真儿戏，千古兴亡著简编。身老自堪归杜曲，诗成谁使效张颠。平生心事何人解，拟向王门一上笺。笛声惊起海龙眠，送作江南雨满天。世上风云閒老手，山中灯火废残编。窜身岭海悲韩愈，借榻禅房喜大颠。自是草庐无意卧，不烦束帛为戋戋。
次韵高德初述怀·其一
作者：朱同
朝代：明

梦破梅花夜不眠，满床明月正中天。一时用舍真儿戏，千古兴亡著简编。身老自堪归杜曲，诗成谁使效张颠。平生心事何人解，拟向王门一上笺。
次韵高德初述怀其二
作者：朱同
朝代：明
体裁：七言律诗

笛声惊起海龙眠，送作江南雨满天。世上风云閒老手，山中灯火废残编。窜身岭海悲韩愈，借榻禅房喜大颠。自是草庐无意卧，不烦束帛为戋戋。
汊口程伯龄扁所居曰容膝山房求余写乔松古木图因题以为赠
作者：朱同
朝代：明

老松参天倚清濆，卓立迥出凡木群。百年生息饱雨露，一日变化超风云。云溪故家足乔木，容膝山房更清淑。知君每爱林下风，故写幽人坐溪腹。
江孟思求题季弟歙教谕季用挽章卷
作者：朱同
朝代：明

维南有祥凤，文采华羽翰。好音鸣朝阳，来集紫阳泮。方当瑞盛时，一往不复返。空有五色雏，群从已星散。世路多险艰，劳生足奔窜。盖棺事即终，何用计修短。元方哀独深，泪向诗篇满。泪枯眼亦枯，当以情自浣。
江节妇
作者：朱同
朝代：明

萧江节妇先君传，苦操雄文照乱离。操定不随天地改，文传空使古今悲。平原渺渺春晖远，兰树依依丽日迟。把卷欲题当日事，严亲又动九京思。
汪尚书挽章
作者：朱同
朝代：明

敬亭秋色何人敌，天挺奇才出士林。问学始膺先代泽，艰危终见老臣心。乾坤推转有兴废，贤圣操持无古今。德业已垂青史笔，却令后死重哀吟。
汪谷宾因李雪斋求余写临清楼图并诗
作者：朱同
朝代：明

野人未上临清楼，作图题诗神预游。题诗不尽登临兴，作图漫写凭栏秋。水南鬟黛入帘小，松萝空翠当窗流。想像赋成终未稳，安得乘兴来上头。
泛舟严陵
作者：朱同
朝代：明

江水环山触处开，长歌轻拨浪花回。舟行转尽疑无地，又拥云山一簇来。雨声彻晓收不住，船头水高三尺强。只许多买山阴酒，中流击楫歌沧浪。千滩水没浪花浮，鼓枻乘涛喜顺流。两岸青山看不尽，扁舟五日到严州。来时水没干滩平，归去水落石峥嵘。却看岸痕思前日，舟在垂杨树巅行。
泛舟严陵·其一
作者：朱同
朝代：明

江水环山触处开，长歌轻拨浪花回。舟行转尽疑无地，又拥云山一簇来。
泛舟严陵其三
作者：朱同
朝代：明
体裁：七言绝句

千滩水没浪花浮，鼓枻乘涛喜顺流。两岸青山看不尽，扁舟五日到严州。
泛舟严陵其二
作者：朱同
朝代：明
体裁：七言绝句

雨声彻晓收不住，船头水高三尺强。只许多买山阴酒，中流击楫歌沧浪。
泛舟严陵其四
作者：朱同
朝代：明
体裁：七言绝句

来时水没干滩平，归去水落石峥嵘。却看岸痕思前日，舟在垂杨树巅行。
游观崖亭图
作者：朱同
朝代：明

落日溪头曾舣舟，新亭俯瞰碧波流。当时对饮偶嘉会，此日题诗思旧游。天葆远涵清镜晓，齐云平接野烟秋。少陵醉后雄篇在，幕府还能为尔留。
激清轩歌为吕旭作
作者：朱同
朝代：明

左史裔孙东篱子，筑室先茔俯清泚。登车揽辔怀昔人，高揭轩名照窗几。忆昔赵宋自南渡，国计每被奸臣误。忠臣烈士何代无，裂眦冲冠向谁诉。贼臣专制无敢言，左史秦檄盈书编。谠言直论破鬼胆，父子辉映相后先。桑田久矣沦沧海，贼子奸臣复谁在。大义长行天地间，白日悬空耿光彩。闻孙传家有真迹，宝爱不啻连城璧。每言传迹不传心，祖孙何曾异今昔。当年邂逅游芹宫，樽酒几度良宵同。长夜挑灯诵遗藁，义气凛凛横心胸。携书自我来京国，两年不见澄清色。夜深回首黄山云，风露满空秋月白。
率溪汪茂卿求写溪山小隐图因题图左
作者：朱同
朝代：明

渐江天际来如丝，委蛇下绕孙王祠。两岸青山如走马，势与江水俱驰下。疏烟远近见村墟，茅屋竹篱总堪画。隐士家居溪上村，云烟水石供晨昏。田园岁入了官赋，足迹不到王侯门。溪鱼入市充盘餐，啄黍有鸡牢有豚。论文痛饮醉方已，高朋满座无空樽。秋风萧萧岁云暮，奔走谁能免公务。乾坤如许憾身多，何况持家立门户。写画题诗良独苦，梦魂想像无由睹。我欲作诗奉明主，挽此高风还淳古，四海苍生悉安堵。
瑞莲诗赠李子才
作者：朱同
朝代：明

昔年李青莲，嘉号何芳郁。所以闻孙池，娇红变冰玉。方当移种时，莲房绽新绿。善政犹蒲卢，发达果神速。旧染出污泥，亭亭起初浴。荒郊昔寥寥，里烟今簇簇。趋事若子来，那复令頞蹙。瑞气集奇葩，双鸾并肩宿。岂唯感淳风，政尔励浇俗。既清贵溪流，复浚练江曲。勋名在朝堂，暂此淹骥足。谁当献斯歌，预拟汗青录。
画扇
作者：朱同
朝代：明

一棹沧浪烟雾深，古松阴底自沉吟。家山只在青山下，重叠暮云何处寻。
画扇
作者：朱同
朝代：明

是处青山好结庐，杜陵每爱野人居。白云不作苍生雨，长向林中伴读书。
登子陵钓台有感
作者：朱同
朝代：明

清晓扁舟维岸阴，百年几渡来登临。游人仰扳石磴险，飞台俯瞰沧波深。客星帝座一时事，江水云山千古心。哲人去矣不可见，击剑空作秋龙吟。
白描湘妃图
作者：朱同
朝代：明

苦竹岭头啼鹧鸪，潇湘江上是苍梧。月明犹记当年梦，仙袂翩？淡欲无。
白描湘妃图
作者：朱同
朝代：明
体裁：七言绝句

苦竹岭头啼鹧鸪，潇湘江上是苍梧。月明犹记当年梦，仙袂翩�淡欲无。
看云生黄山采药歌
作者：朱同
朝代：明

黄山之峰三十六，采药行行遍山谷。有时看云宿天都，千涧万壑云模糊。北辰咫尺星匝地，当空皎皎秋蟾孤。天鸡初鸣海光赤，下窥群动喧号呼。白云掀浪接沧海，汹涌万里迎金乌。此时看白云，便欲扶轮登天衢。沛然三日霖，一洗旱魃群生苏。灵芝与丹草，下以医疲癃，上以宁君躯。庆云布祥痴瘴息，夭札俱令归寿域。看云不负出岫心，解将医人转医国。功成依旧归黄山，采药看云老山间。石床夜湿洞云宿，芝草晓茁东风还。紫阳山人昧精讨，看云不识黄山道。安得乘此秋风早，与子相期拾瑶草。
睡起偶书
作者：朱同
朝代：明

八面棂窗八面开，画屏窗外绿于苔。竹床藤枕凉如水，睡熟不知山雨来。
秋雨感怀
作者：朱同
朝代：明

云锁干岩昼不开，揽衣小阁独徘徊。风飘翠色纷纷下，雨送寒声阵阵来。竹叶已空前日醉，桂花莫受晓霜催。眼中千古兴亡事，拨向炉中铁箸灰。
程节妇
作者：朱同
朝代：明

玉可裂，剑可折，贞妇之心不可夺。山可摧，陵可隳，贞妇之操不可移。荃兰松柏有至性，肯与百卉同衰盛。唐虞三代尝比屋，共姜以来能几姓。程家遗事得所闻，保幼植弱心尤勤。慈孙孝子不忍说，咏歌尚托垂后人。
端午中黄亲招饮齐明楼分韵得榴字
作者：朱同
朝代：明

五月春花树，墙头有火榴。情因亲故重，酒为倡酬留。山色入窗满，溪声绕座流。何须问蓬岛，只此是丹丘。
竹枝词十八首
作者：朱同
朝代：明

钱塘儿女不学针，月明楼下理胡琴。逢人但道新番曲，不识春愁海样深。十八嫁郎眉未开，郎轻离别重求财。扁舟一逐江潮去，日日潮来郎未来。郎去从征不见来，门前小径已生苔。愿得海门高万丈，倒流江水送郎回。郎在潮东侬在西，临鸾愁画远山眉。梅花月冷珊瑚□，□□□□□□□。湖上儿女宫样装，小舟荡漾芰荷香。逢人便唱相思曲，不道侬家有阿郎。郎去从君二十年，花开花落任春妍。门前有个垂杨树，不着游人系画船。十五十六月正圆，楼头买卜问青天。月如照到吴江水，郎在吴江第几船。葛岭东头是相门，当年甲第入青云。楼船东入里湖去，何曾望见岳王坟。郎心恰似江上篷，昨日南风今北风。妾心恰似七宝塔，南高峰对北高峰。劝郎莫上南高峰，劝郎莫上北高峰。南高峰云北高雨，云雨相随愁杀侬。阿侬随郎上钓舟，郎作钓丝侬作钩。钓丝无钩随风飏，钓钩无丝随水流。湖草青青湖水深，画船撑出断桥阴。画船无柁是郎性，断桥有柱是侬心。阿侬家住第三桥，白粉墙低翠竹高。春光一日老一日，怕见花间飞伯劳。望郎一朝又一朝，萧郎信似浙江潮。钱塘潮信有时失，臂上守宫无日销。小姑拟郎去不归，为郎打瓦复钻龟。青山尚有飞来日，岂有人无相见时。
竹枝词十八首·其一
作者：朱同
朝代：明

钱塘儿女不学针，月明楼下理胡琴。逢人但道新番曲，不识春愁海样深。
竹枝词十八首·其七
作者：朱同
朝代：明

十五十六月正圆，楼头买卜问青天。月如照到吴江水，郎在吴江第几船。
竹枝词十八首·其三
作者：朱同
朝代：明

郎去从征不见来，门前小径已生苔。愿得海门高万丈，倒流江水送郎回。
竹枝词十八首·其九
作者：朱同
朝代：明

葛岭东头是相门，当年甲第入青云。楼船东入里湖去，何曾望见岳王坟。
竹枝词十八首·其二
作者：朱同
朝代：明

十八嫁郎眉未开，郎轻离别重求财。扁舟一逐江潮去，日日潮来郎未来。
竹枝词十八首·其五
作者：朱同
朝代：明

湖上儿女宫样装，小舟荡漾芰荷香。逢人便唱相思曲，不道侬家有阿郎。
竹枝词十八首·其六
作者：朱同
朝代：明

郎去从君二十年，花开花落任春妍。门前有个垂杨树，不着游人系画船。
竹枝词十八首·其十
作者：朱同
朝代：明

郎心恰似江上篷，昨日南风今北风。妾心恰似七宝塔，南高峰对北高峰。
竹枝词十八首·其十一
作者：朱同
朝代：明

劝郎莫上南高峰，劝郎莫上北高峰。南高峰云北高雨，云雨相随愁杀侬。
竹枝词十八首·其十七
作者：朱同
朝代：明
体裁：词

望郎一朝又一朝，信郎信似浙江潮。钱塘潮信有时失，臂上守宫无日销。
竹枝词十八首·其十七
作者：朱同
朝代：明

望郎一朝又一朝，萧郎信似浙江潮。钱塘潮信有时失，臂上守宫无日销。
竹枝词十八首·其十三
作者：朱同
朝代：明
体裁：词

阿侬随郎上钓舟，郎作钓丝侬作钩。钓丝无钩随风荡，钓钩无丝随水流。
竹枝词十八首·其十三
作者：朱同
朝代：明

阿侬随郎上钓舟，郎作钓丝侬作钩。钓丝无钩随风飏，钓钩无丝随水流。
竹枝词十八首·其十八
作者：朱同
朝代：明

小姑拟郎去不归，为郎打瓦复钻龟。青山尚有飞来日，岂有人无相见时。
竹枝词十八首·其十六
作者：朱同
朝代：明

阿侬家住第三桥，白粉墙低翠竹高。春光一日老一日，怕见花间飞伯劳。
竹枝词十八首·其十四
作者：朱同
朝代：明

湖草青青湖水深，画船撑出断桥阴。画船无柁是郎性，断桥有柱是侬心。
竹枝词十八首·其四
作者：朱同
朝代：明

郎在潮东侬在西，临鸾愁画远山眉。梅花月冷珊瑚□，□□□□□□□。
答
作者：朱同
朝代：明

顽躯岂望风云会，素志长怀铁石坚。待到文明开圣治，负图也学出河边。
箫
作者：朱同
朝代：明

紫管何年玉刻成，宫商随指自分明。夜深唤起洞霄月，十二綵鸾天上鸣。
耕田歌
作者：朱同
朝代：明

林藏宿雨鸠声急，老农扶犁荷蓑笠。田多不知牛力疲，驱牛叱叱嗔牛迟。野岛随人啄鳅鳝，衔飞鸣噪桑树巅。耕罢平田水如镜，涵空倒浸茅茨影。白鹭双飞不怕人，香雪无尘羽毛净。野老田间自相语，秧少传闻好禾黍。辛勤不敢望赢馀，输向官家奉明主。
至日登吴山
作者：朱同
朝代：明

闻道春从地底还，望春独上吴山巅。海帆几点落天外，塞雁一声来日边。弹铗敢求迁代舍，思莼未许赋归田。男儿出处关风化，不用抬头问老天。
至枫林登东山楼有感
作者：朱同
朝代：明

楼隐乔林白日长，桂花不断四时香。山蒸岚气作朝雨，竹引水风生晚凉。身在岂应愁计拙，兴来时复动诗狂。东山一为苍生出，赢得人间话几场。
至赤岸
作者：朱同
朝代：明

千里奔驰志未灰，小舟又唱楚歌回。举头遥见□和塔，无数青山隔岸来。
舟过石崇湖次韵彦铭
作者：朱同
朝代：明

山势西来尽，波平接太清。地连天堑重，名盖石崇轻。镜净空无滓，风翻浪忽惊。掀篷莫回首，何限故乡情。舟行堤渐阔，圆影浸空清。浪荡四山动，帆飞一叶轻。望远心如醉，思亲梦亦惊。君恩天广大，那可不陈情。
舟过石崇湖次韵彦铭·其一
作者：朱同
朝代：明

山势西来尽，波平接太清。地连天堑重，名盖石崇轻。镜净空无滓，风翻浪忽惊。掀篷莫回首，何限故乡情。
舟过石崇湖次韵彦铭其二
作者：朱同
朝代：明
体裁：五言律诗

舟行堤渐阔，圆影浸空清。浪荡四山动，帆飞一叶轻。望远心如醉，思亲梦亦惊。君恩天广大，那可不陈情。
花朝登砂子岭
作者：朱同
朝代：明

山上白云山下溪，雨馀石磴静无泥。幽禽不管兴亡事，尽日林间自在啼。
西村画山水为罗传道邑令题
作者：朱同
朝代：明

飞泉千尺垂长虹，岚气散作烟空濛。秋林高下见村屋，古寺如听云间钟。楼台依约烟树表，溪桥野艇行人小。西村画癖嗟余同，对此兴与秋天杳。
访祥云谷首座不遇
作者：朱同
朝代：明

荷锄欲访祥云谷，云出天涯昼寂寥。拟念过从知姓字，秋声何处有色蕉。
赠别赵省郎
作者：朱同
朝代：明

赵璧连城举世知，紫阳一见又分离。莫辞远客长征日，正是男儿报主时。山路春明花隐隐，驿庭烟煖柳垂垂。定知公馆多诗兴，好寄双鱼慰所思。
赠别鲍尚絅赴人才选
作者：朱同
朝代：明

五月炎天金石流，故人何事买行舟。兴亡莫问乌衣巷，啸咏应过白鹭洲。几载焚膏传世学，一朝束带应时求。欲知别后相思处，月上梅梢夜夜楼。
赠副使丘克明
作者：朱同
朝代：明

木落长空高，霜风凋百草。此时新安客，夜梦宜春道。经纶方欲展，归计一何早。岂无五色线，黼黻衮龙好。所悲本素丝，彰施非我抱。自从居官来，衣裳屡颠倒。萋斐成贝锦，危机固难保。况以羸病躯，当此百忧捣。故山松菊晚，三径复谁扫。归耕实吾事，岩穴聊养浩。不闻尧舜世，巢由亦高蹈。勖君青松心，永保冰霜操。
赠智惠忆归南泉
作者：朱同
朝代：明

欲破愚痴障，须悬智惠幢。三生漫吴越，一吸尽西江。泉石曾供眼，云山故入窗。祖灯期再续，已见外魔降。
赠王若霖二首
作者：朱同
朝代：明

且酌樽中酒，重逢未有期。歙南看月夜，江右望云时。路逐溪声转，山随行处移。明朝登岭后，回首倍相思。幼学壮行志，书生本自期。方当勤苦日，莫负圣明时。雨过岚光重，云开树影移。祗应崇令德，千里慰遐思。
赠王若霖二首·其一
作者：朱同
朝代：明

且酌樽中酒，重逢未有期。歙南看月夜，江右望云时。路逐溪声转，山随行处移。明朝登岭后，回首倍相思。
赠王若霖二首其二
作者：朱同
朝代：明
体裁：五言律诗

幼学壮行志，书生本自期。方当勤苦日，莫负圣明时。雨过岚光重，云开树影移。祗应崇令德，千里慰遐思。
赠项子全
作者：朱同
朝代：明

过门未识子全面，久矣逢人说项斯。宦志已灰更变后，宗枝还念未分时。曾杨近古无神术，卢扁于今有国医。尚拟好风吹杖履，夜深雨足剪园葵。
赠马则贤
作者：朱同
朝代：明

芳草碧未终，秋霜一何早。母恩那可思，寸心欲奚报。虽有白日辉，已缺春晖好。饮恨抱案牍，方寸惄如捣。陈情已得请，几筵躬洒扫。忍泪不敢挥，严亲亦云老。志养已自惭，况乃伤怀抱。我亲亦念我，弃捐两秋草。去年被斩衰，远涉金陵道。慈亲日倚门，眼枯鬓如皓。圣恩果天宽，放还喜绝倒。虽无三釜养，菽水芼蘋藻。与君本通家，世学所当考。亡者既如斯，生者期终保。文昌裒诗篇，令我索枯槁。我辞亦良苦，未易众人告。但愿各勉旃，矫首望穹昊。
过吴江思归
作者：朱同
朝代：明

岁暮江春忆故园，片云犹隔路三千。长歌作客岂今日，拔剑出门思去年。古歙春归梅似雪，吴江风静水如天。双亲欲望儿归日，无奈南来有障烟。
过昌化次前韵
作者：朱同
朝代：明

未拂征衣满面尘，云林何计乞閒身。荒村白日有啼鸟，废屋颓垣无住人。大地岂应终破碎，普天谁为正君臣。高堂自有二亲在，且向晨昏事盥巾。
过永乐田家有感
作者：朱同
朝代：明

移舟暂泊钓鱼矶，一径委蛇入翠微。落日园林鸡犬富，秋风平野稻粱肥。农翁但道征徭重，啼鸟那知世事非。莫怨栖迟身是客，家山亦有旧柴扉。
过瑶溪访俞敬道不遇因留宿是时敬道有金陵经商之行
作者：朱同
朝代：明

故人别去忽三月，乘兴泠然御晓风。避客本非段干木，泛舟应拟陶朱公。窗间月影生林外，壁上灯花落酒中。自是过门不相见，风流难与昔人同。
送人归后有怀
作者：朱同
朝代：明

岁月怀桑梓，霜风到客衾。思亲方寸乱，送客泪痕深。此去望乡信，何时闻好音。神光应变化，宝剑暮龙吟。
送儒医洪毅夫
作者：朱同
朝代：明

松萝山头云气横，落石渡口沧江平。舟人舣棹童子候，欲别未别难为情。洪君不独医国手，千金秘传悬肘后。苏家有井不自医，投剂二竖闻风走。江楼有酒君莫斟，酒斟不尽离人心。杏花成林春风深，花屏山下来相寻。
送吴允坚掌仪入闽省亲
作者：朱同
朝代：明

海鸟拂羽翮，翩然独南翔。楚人不识凤，焉能知商羊。我本黄山人，仗剑游钱塘。见君恨已晚，盘桓与苏杭。忽动定省念，告言驾海航。我亲亦念我，白发垂高堂。未遂终养心，中宵不能忘。岂无负郭田，与君濯沧浪。男儿百年间，事业不可量。努力在少年，莫令鬓毛霜。我有清樽酒，为君举一觞。酒酣发长歌，中心怆以伤。莫辞今夕欢，可以诉衷肠。明朝片帆去，云海苍茫茫。
送吴彦才之京
作者：朱同
朝代：明

吴郎休阳人，每念休阳乐。一朝挟策辞休阳，回首白云满山郭。红日皦皦升天衢，五色云中朝帝居。男儿有才当大用，何必儒生空读书。
送黄彦辉之官长洲丞
作者：朱同
朝代：明

朝发京都城，暮上姑苏道。姑苏台上今何如，摇曳春风有芳草。芳草萋萋接长洲，居民商舸何其稠。大船如屋连平地，清歌妙舞盈高楼。此地民风尚华藻，力农不似为商好。商儿鼓柁任所游，贫民科徵岂终保。理民平政在斯行，慎勿远效蓝田生。
遂邑阻雨书怀甲寅二首
作者：朱同
朝代：明

一春多事羁遂阳，处处水潦如望洋。青山雨歇鸟啼急，白日门关蚕绩忙。倚门无复念游子，思亲空自摧衷肠。慈乌中夜惊独宿，为尔涕泣沾衣裳。痴云一月翳朝阳，四望平芜尽海洋。蜀魄唤春空自苦，吴蚕作茧为谁忙。一身留滞难回首，万事牵萦易断肠。继述久知心事重，莫将流涕浪沾裳。
遂邑阻雨书怀甲寅二首·其一
作者：朱同
朝代：明

一春多事羁遂阳，处处水潦如望洋。青山雨歇鸟啼急，白日门关蚕绩忙。倚门无复念游子，思亲空自摧衷肠。慈乌中夜惊独宿，为尔涕泣沾衣裳。
遂邑阻雨书怀甲寅二首其二
作者：朱同
朝代：明
体裁：七言律诗

痴云一月翳朝阳，四望平芜尽海洋。蜀魄唤春空自苦，吴蚕作茧为谁忙。一身留滞难回首，万事牵萦易断肠。继述久知心事重，莫将流涕浪沾裳。
遣人归寄
作者：朱同
朝代：明

年馀始报平安信，万绪千端下笔难。但得双亲长健在，不须流泪倚栏杆。甲辰之冬十月望，行客此时应到家。想得双亲淹泪眼，问儿何事在天涯。两字平安报细君，勋名未了百年身。但令贞洁如圆月，不用春闺梦远人。
遣人归寄·其一
作者：朱同
朝代：明

年馀始报平安信，万绪千端下笔难。但得双亲长健在，不须流泪倚栏杆。
遣人归寄其三
作者：朱同
朝代：明
体裁：七言绝句

两字平安报细君，勋名未了百年身。但令贞洁如圆月，不用春闺梦远人。
遣人归寄其二
作者：朱同
朝代：明
体裁：七言绝句

甲辰之冬十月望，行客此时应到家。想得双亲淹泪眼，问儿何事在天涯。
遭诬得罪赋此以见志
作者：朱同
朝代：明

四十趋朝五十过，典章事业历研磨。九重日月瞻依久，一代文章制作多。岂有黄金来暮夜，秪惭白发老风波。归魂不逐东流水，直上长江诉汨罗。自知廉洁可匡君，岂料颠连更殒身。七载仪刑多制作，百年经史岂无闻。人情汹汹何时定，世事茫茫总莫伸。九死一生何足报，尽将心事付苍旻。
遭诬得罪赋此以见志·其一
作者：朱同
朝代：明

四十趋朝五十过，典章事业历研磨。九重日月瞻依久，一代文章制作多。岂有黄金来暮夜，秪惭白发老风波。归魂不逐东流水，直上长江诉汨罗。
遭诬得罪赋此以见志其二
作者：朱同
朝代：明
体裁：七言律诗

自知廉洁可匡君，岂料颠连更殒身。七载仪刑多制作，百年经史岂无闻。人情汹汹何时定，世事茫茫总莫伸。九死一生何足报，尽将心事付苍旻。